8 Cara Mengawal Marah Bila Tengah Stres ‘Gila’ Dengan Anak-anak

“Ha, kan dah jatuh. Mama kan dah cakap tadi jangan berlari, kamu yang degil. Nak kena cakap berapa kali?! “
Semua ibu bapa tidak pernah terlepas dari memarahi anak. Dengan pelbagai masalah di pejabat dan kerja yang berlambak di rumah, perangai anak-anak kadang kala membuatkan kita melepaskan segala kemarahan pada si kecil tanpa disedari.

8 Cara Mengawal Marah Terhadap Anak Dengan Lebih Efektif
Berikut adalah beberapa cara mengawal marah yang boleh anda praktikkan kepada anak-anak.
1. Ingat Bahawa Anak Anda Seorang Yang Unik
“Cubalah buat perangai elok sikit. Tak malu ke dengan adik?”

“Ish, kalau Papa buat macam ni dulu memang habislah kena rotan dengan Atuk kamu tau…! Kamu nak kena rotan?”

Secara tidak sedar, ini antara ayat perbandingan yang kita biasa gunakan kepada anak. Tiada manusia di dunia ini yang suka dibanding-bandingkan dengan orang lain, termasuklah anak kecil. Jadi, berhenti bandingkan anak dengan sesiapa termasuklah diri kita sendiri.
Menurut Psychology Today, situasi ini juga sering berlaku kerana karenah anak mengingatkan kita kepada tingkah laku kita sendiri pada zaman kanak-kanak. Contohnya, dulu kita selalu dirotan bila tak dengar cakap. Jadi kita fikir, kalau kita kena hukum, anak pun patut terima hukuman yang sama. Kemarahan dan rasa dendam yang ada pada zaman kanak-kanak mempunyai pengaruh yang besar kepada seseorang individu sehingga menjadi dewasa.
Apabila dikaburi memori negatif sedemikian, ia mendorong membuatkan kita memberi respon dengan berkelakuan kebudak-budakan. Sebagai individu yang matang, adalah penting untuk kita mengawal kemarahan dan memikirkan cara yang lebih rasional untuk mendidik anak.
Foto Kredt: scarymommy.com
2. Asingkan Anak Dari Tempat Kejadian
Apabila anak buat perangai dan kita mula rasa nak marah, tarik nafas dalam-dalam sebelum memberi respon pada anak. Dengan helaan nafas, kita dapat berfikir secara lebih rasional. Kemudian, bertindak tanpa perlu berkata apa-apa.
Contohnya jika anak sedang bergaduh atau melontar barang, tarik mereka daripada tempat kejadian supaya tidak mencederakan orang lain. Dengan mengasingkan anak daripada tempat kejadian, ia dapat mengelakkan keadaan daripada bertambah buruk.
Foto Kredit: chicagotribune.com
3. Menjerit Dan Membebel Hanya Akan Memburukkan Keadaan
Bila anak sedang meragam, mereka tidak dapat fokus pada percakapan kita dengan baik. Maka, perbuatan menjerit dan membebel dalam keadaan marah juga hanya akan memberi ketegangan pada keadaan. Malah, mereka lebih mudah terikut-ikut dengan cara kita mempamerkan kemarahan.
Jadi tunggulah waktu yang sesuai untuk mengingatkan dan menegur mereka tentang apa yang berlaku apabila anda berdua berada dalam keadaan yang lebih tenang.
Foto Kredit: kleo.ru
4. Cuci Muka Untuk ‘Sejukkan Badan’
Jika perasaan marah sedang meluap-luap, ambil sedikit masa untuk mengasingkan diri anda pula. Cara terbaik adalah dengan mencuci muka atau mengambil wudhuk. Sedikit sebanyak, air ini dapat menyejukkan ‘api’ kemarahan.
Kemudian, kembalilah pada anak dengan mood yang lebih baik. Dengan mengukir senyuman walaupun sedang marah, ia dapat memberi arahan kepada otak supaya respon dengan lebih positif terhadap situasi yang dihadapi.

5. Kenalpasti Waktu ‘Bermasalah’
Jika kita terlalu kerap ‘naik angin’ pada waktu pagi, mungkin kita perlu mengejutkan anak lebih awal. Kalau kita asyik memarahi anak sebaik saja pulang dari kerja, itu mungkin bermakna kita bertemu mereka dalam keadaan yang serabut. Jika kita selalu marah anak yang tak nak tidur pada waktu malam, barangkali kita dahpun kehabisan tenaga pada waktu malam.
Maka, kenalpasti waktu anda kerap melenting. Rasa penat dan keadaan yang tidak terkawal sering membuatkan kita cepat marah. Oleh itu, cuba fikirkan cara untuk mengatur jadual secara efisyen agar anda dapat menguruskan waktu ‘bermasalah’ ini dengan lebih baik. Berpakatlah dengan pasangan untuk bergilir-gilir mendapatkan rehat atau menguruskan anak bersama-sama.
Foto Kredit: romper.com
6. Letak Diri Di Posisi Anak
Bayangkan kalau kita berada di tempat anak. Apakah yang akan kita rasa? Tengah excited nak bermain dengan ibu ayah, anak pula dimarah dan diherdik sedangkan mereka belum faham apa-apa tentang masalah di tempat kerja.
Tentu anak akan rasa keliru, sedih dan takut jika tak disayangi ibu ayah. Mungkin anak anda mahukan perhatian atau mahu memberitahu anda sesuatu yang baru mereka pelajari hari ini. Dengan siapa lagi mereka mahu berkongsi perasaan dan kegembiraan, bukan?
Foto Kredit: oumama.com
7. Peluk Anak
Kalau tak tahu nak buat apa, peluklah mereka erat-erat walaupun dalam hati tengah ‘geram’. Anda akan merasakan perubahan emosi menjadi lebih tenteram. Tak percaya, cubalah!
Sambil peluk mereka, ingatlah gelak tawa anak yang selama ini menceriakan kita. Ingatlah bahawa mereka adalah amanah Allah kepada kita. Ingatlah bahawa mereka dalam proses belajar dan masih belum mampu membezakan baik dan buruk. Ingatlah bahawa dengan memarahi mereka, tidak semestinya mereka akan belajar memperbaiki kesalahan, sebaliknya mereka akan belajar untuk ‘takut’ dengan kita.
Foto Kredit: melodijolola.com
8. Amalkan Doa
Berdoalah yang baik-baik ketika kita diselubungi rasa panik, kelam-kabut, atau stres. Antara doa yang boleh diamalkan sebagai cara mengawal marah adalah:
Doa Pertama
اللَّهُمَّ آتِ نَفْسِي تَقْوَاهَا، وَزَكِّهَا أَنْتَ خَيْرُ مَنْ زَكَّاهَا، أَنْتَ وَلِيّهَا وَمَوْلاَهَا
Maksudnya: Ya Allah berikanlah kekuatan jiwa padaku, sucikanlah jiwaku, Engkaulah yang paling elok yang menyucikannya, Engkaulah walinya dan Engkaulah tuannya.
Doa Kedua (Amalkan sebelum dan selepas tidur)
اللَّهُمَّ عَالِمَ الْغَيْبِ وَالشَّهَادَةِ فَاطِرَ السَّمَوَاتِ وَالأَرْضِ رَبَّ كُلِّ شَىْءٍ وَمَلِيكَهُ أَشْهَدُ أَنْ لاَ إِلَهَ إِلاَّ أَنْتَ أَعُوذُ بِكَ مِنْ شَرِّ نَفْسِى وَمِنْ شَرِّ الشَّيْطَانِ وَشِرْكِهِ
Maksudnya: Ya Allah Ya Tuhanku, Yang Maha Mengetahui Perkara Yang Gahib dan Nyata, Pencipta langit dan bumi, Tuhan segala sesuatu dan Pemiliknya. Aku bersaksi tiada Tuhan melainkan Engkau. Aku Memohon dengan Engkau daripada keburukan diriku dan daripada keburukan Syaitan serta sekutunya.
Foto Kredit: everytinything.com
Berlembut Bukan Bererti Memanjakan Anak
Marah bukanlah cara untuk kita menunjukkan authority atau kuasa kepada anak-anak. Buktinya, sesetengah anak dah ‘lali’ pada kemarahan kita sebab mereka dah selalu sangat kena marah. Bahkan bagi mereka, perlu untuk melawan kita atau berteriak sebagai cara mempertahankan diri.
Adalah sunnah bagi mengawal emosi dalam mengendalikan anak-anak. Menurut sebuah Hadis Riwayat Ahmad, baginda bersabda bahawa “Sebaik-baik orang adalah yang tidak mudah marah dan cepat meredhai, sedangkan seburuk-buruk orang adalah yang cepat marah dan lambat meredhai.”
Berlembut bukanlah bermaksud kita memanjakan mereka kerana kita tetap mempamerkan ketegasan di sebalik kelembutan. Di samping itu, ibu bapa perlu mencari ilmu dan kreatif untuk berkomunikasi dengan anak secara berhikmah. Jadi, jika anda belum pernah mencuba cara ‘halus’ atau berlembut, masih belum terlambat untuk memulakannya hari ini!


10 Cara Mengecilkan Perut Buncit Dengan Cepat

Bagaimana cara mengecilkan perut buncit dengan cepat?
Memiliki perut yang rata dan ideal merupakan impian bagi  semua wanita terutama sekali mereka yang memiliki perut buncit. Lebih-lebih lagi, bagi wanita yang sudah berkahwin, tentu sekali mencari cara  dan petua menghilangkan perut buncit selepas bersalin. Ingin kembali ramping katanya!
Kenapa wanita gemuk selepas bersalin?
Mengikut Kementerian Kesihatan, ada beberapa sebab mengapa wanita selepas melahirkan anak menjadi gemuk. Wanita semasa hamil akan meningkat berat badan secara semula jadi. Ini adalah kerana semasa hamil terjadinya perubahan hormon yang menyebabkan badan mengumpul lemak dan air.Lemak yang dikumpulkan ini akan digunakan untuk membuat susu ibu selepas melahirkan anak.

Salah satu sebab mengapa wanita menjadi gemuk selepas melahirkan anak ialah kerana tidak menyusukan anak dengan susu ibu. Jika wanita tidak menyusu, lemak yang disimpan semasa hamil tidak akan digunakan untuk membuat susu dan akan terus terkumpul di dalam badan. Sebab kedua ialah mungkin wanita selepas melahirkan anak tidak mengamalkan pemakanan yang seimbang dan tidak meningkatkan aktiviti fizikalnya.
Penampilan diri
Selain mengurangi rasa percaya diri dengan penampilan sebagai seorang wanita, perut buncit juga mengundang berbagai penyakit seperti kencing manis dan darah tinngi. Sayangnya masih ada sebahagian wanita yang meremehkan hal ini oleh kerana kurangnya kesedaran tentang hidup sihat. Juga kerana kesibukan dalam kehidupan seharian, sehingga hal ini dilupakan.

Lemak di perut memang paling susah diatasi dibandingkan daerah tubuh yang lainnya. Oleh kerana itu segeralah mengatasinya agar tidak menimbulkan berat badan berlebih dan mendatangkan penyakit. Banyak orang melakukan berbagai cara untuk mengecilkan perut buncit dengan memakan ubat-ubatan yang boleh merosakkan badan kita.

Kaedah yang terbaik dan cara mengecilkan perut buncit yang paling efektif adalah dengan mengurangkan kebiasaan-kebiasaan buruk yang menjadi penyebab perut buncit. Berikut adalah beberapa tips dan cara yang sihat untuk mengecilkan perut tanpa apa-apa efek sampingan.
1. Jauhi makanan yang berkarbohidrat tinggi
Cara mengecilkan perut yang paling penting ialah belajar tentang pemakanan. Makanan yang mengandung karbohidrat lebih mudah ditutarkan menjadi lemak sehingga menambah penumpukan lemak di perut.
Wanita yang memiliki perut buncit dicadangkan agar tidak makan makanan yang mengandung karbohidrat pada malam hari. Ini kerana pada malam hari, tubuh kita tidah seaktif di siang hari. Kadar metabolisme juga tidak sama. Bila kadar metabolisme rendah, tidak banyak kalori yang dibakar.
2. Jauhi makanan yang digoreng
Cara mengecilkan perut yang seterusnya ialah mengelakkan makanan yang bergoreng. Bukan tidak boleh makan langsung, cuma kurangkan kuantitinya.
Makanan yang digoreng memang memiliki cita rasa yang mengundang selera makan tinggi. Dengan adanya makanan cepat siap, tentu sekali akan membuat kita mudah tergoda. Dianjurkan agar tinggalkan terus makanan segera. Begitu juga dengan makanan bergoreng yang mudah didapati di pasar malam.
3. Jangan makan sebelum tidur
Makan di kedai mamak jam 2-3 pagi? Hentikanlah.
Makan Maggi kerana terlalu lapar sebab buat kerja lewat malam? Hentikanlah.
Hindarilah makan sebelum tidur kerana ketika tidur,  aktiviti pencernaan manusia terhenti dan ini menyebabkan makanan yang seharusnya dicerna menjadi menumpuk dan menghasilkan gas yang membuatkan perut kembung.
Paling ideal, kena makan 4 jam sebelum tidur!
4. Makanlah makanan berserat
Antara cara mengecilkan perut yang lain ialah makan makanan yang ada fibre.
Mulakanlah makan makanan yang berserat yang membantu proses pencernaan dengan sempurna. Buah-buahan adalah pilihan makan  terbaik yang wajib dimakan untuk membantu mengecilkan perut buncit.
Ikut sunnah Rasulullah, makan buah dahulu sebelum makan makanan yang berat.
5. Jauhi makan makanan bergaram
Cara mengecilkan perut yang seterusnya ialah dengan menjauhi makanan bergaram. Memakan makanan masin yang berlebihan menyebabkan perut kembung dan dapat menarik air dalam jumlah yang banyak.
6. Jauhi makanan dan minuman yang bersoda
Makanan dan minuman yang bersoda menyebabkan perut buncit kerana jenis minuman yang mengandung soda mengandung gas.
Jika serius ingin berusaha untuk kurus dan gunakan cara mengecilkan perut ini, katakan tidak pada Coca Cola atau Pepsi, dan minuman bergula yang lain. Kandungan gulanya terlalu tinggi dan bakal membawa mudarat dalam jangkamasa yang panjang. Jika ada anak, ajar anak minum air suam selalu.
7. Minum banyak air
Ini yang selalu diabaikan ramai orang. Minum banyak air putih dapat menjamin fungsi hempedu yang efektif untuk mengeluarkan toksin dalam tubuh. Air juga dapat menghilangkan rasa lapar.
8. Jangan tidur terlalu lambat
Tidur pada pukul 10 malam dan bangun pada pukul 6 pagi. Ketika tidur, usahakan memakai pakaian yang longgar sehingga tubuh dapat bernafas dengan baik.
9. Bersukan selalu
Sering kali kita tidak dapat meluangkan masa disebabkan kesibukan kita setiap hari. Bukan sekadar sibuk dengan kerja pejabat, malahan kerja rumah juga belum tentu siap. Luangkanlah masa sekitar 20-30 minit untuk bersenam seperti sit-up secara rutin setiap hari. Percayalah, rasa puas sangat bila rasa peluh menitis dari dahi!
10. Ketawa
Mungkin kaedah ini terdengar aneh dengan cara mengecilkan perut yang terakhir ini. Namun faktanya, ketawa dapat membakar lemak yang ada di perut kerana pada saat tertawa kita menggunakan otot perut.
Selain membakar lemak di perut tertawa juga dapat mengurangi stress dan membuat suasana hati bertambah, terutama bagi mereka yang sedang berduka lara.
Beginilah cara mudah mengecilkan perut anda. Lakukan terus sehingga anda mendapatkan hasil yang diinginkan.
Selamat mencuba!.


Cara Mengecilkan Punggung Lebar & Besar Dengan Cepat!

Cara Mengecilkan Punggung
Jika anda baru bersalin dan mahu mengembalikan bentuk badan anda seperti sebelumnya, terdapat pelbagai cara yang anda boleh lakukan. Jika anda bukan seorang ibu, mungkin risau dan stress dengan kata-kata orang lain yang mengatakan punggung kita besar dan lebar. Kadang-kadang, keyakinan diri juga merudum hingga pada tahap terendah. Betul atau tidak?
Semua wanita mahu kelihatan cantik dan menjaga penampilan terutama untuk suami tercinta. Jika belum bersuami, tentu sekali untuk tampak lebih menarik dan menaikkan rasa confident pada diri sendiri.

Namun, ramai yang berasa amat sukar untuk mengekalkan kecantikan terutamanya di bahagian punggung kerana ia adalah di antara bahagian yang paling sukar untuk ‘dikuruskan’, tidak seperti perut atau lengan. Mengecilkan punggung, tidak sama prosesnya dengan cara mengecilkan perut.
Pada kali ini, kita akan melihat pelbagai cara mengecilkan punggung yang berkesan.

1. Senaman kardio
Pertama sekali, anda boleh cuba lakukan senaman berbentuk kardio. Lebih sesuai dilakukan di luar rumah dan gimnasium. Ia juga dikenali sebagai senaman aerobik atau senamrobik yang banyak memerlukan pergerakan badan untuk mengeluarkan peluh. Tetapi bagi mengecilkan punggung, anda perlu menumpukan senaman yang banyak memberikan kesan terhadap kaki dan punggung dengan lebih berkesan. Ia termasuk:

Joging naik turun tangga
Berlari
Menaiki basikal
Kickboxing / Muay Thai

Jika anda tidak boleh keluar rumah misalnya, anda boleh cuba naik turun tangga di dalam rumah anda. Jika tidak dapat berbasikal di luar, seeloknya ia digantikan dengan mesin senaman basikal. Asalkan ianya mengeluarkan peluh dan tumpuan diberikan di bahagian kaki dan punggung dan merupakan alternatif yang baik.
Bukan murah untuk menyediakan barang-barang senaman seperti di gimnasium di rumah. Tempat kosong dalam rumah juga belum tentu ada. Maka, jika ada duit lebih, laburkan sedikit wang untuk join mana-mana gym yang kita suka.
Lebih murah dari membeli treadmill yang belum tentu kita guna!
2. Senaman dalam rumah
Seterusnya anda boleh cuba beberapa cara-cara mengecilkan punggung di dalam rumah anda, dan ianya terbukti berkesan bagi mengecilkan punggung.

Rapatkan Kaki dan Mencangkung

Mula dengan berdiri sambil merapatkan kaki anda kemudian bengkokkan lutut untuk berada pada kedudukan mencangkung. Ulang seberapa banyak kali kerana dengan merapatkan kedua-dua kaki anda, senaman ini akan meningkatkan tekanan pada punggung anda. Jika anda mahu tingkatkan tekanan, boleh gunakan dumbel mengikut berat yang anda mampu.

Berdiri dan Menendang ke Belakang

Seterusnya dengan senaman ini, anda perlu berdiri sekurang-kurangnya 1-2 kaki daripada dinding dan sandar badan anda ke dinding sambil meregangkan tangan anda ke hadapan. Gunakan otot punggung untuk angkat sebelah kaki setinggi yang mungkin. Ulang dengan kaki lagi satu sebanyak 10 kali setiap kaki. Anda pasti dapat rasakan otot punggung anda meregang dengan cepatnya.

Naik Turun Tangga Setempat

Selain daripada jogging naik turun tangga, senaman ini boleh dilakukan sambil menonton televisyen misalnya. Letakkan tangga kecil di hadapan anda dan mulakan dengan menaiki tangga dengan menggunakan kaki kanan anda terlebih dahulu. Kemudian angkat kaki kiri sehingga seluruh badan anda di atas tangga tersebut. Ulang sebanyak 10 kali dan kemudian tukar kaki kiri pula yang akan mula naik ke atas tangga. Ia boleh dilakukan seberapa banyak kali dan sekerap yang mungkin.
Segan sebenarnya untuk meletakkan gambar di sini. Maka, lebih baik lihat sendiri video di YouTube ini yang menerangkan beberapa senaman yang menunjukkan cara mengecilkan punggung. Mungkin ada yang sama, ada yang tidak sama.

3. Kawal pemakanan
Cara mengecilkan punggung bukan hanya pada senaman sahaja. Selain daripada bersenam, pemakanan anda juga perlu dikawal. Walaupun tidak ada sebarang makanan yang boleh mengecilkan punggung secara khusus, tetapi dengan mengambil pemakanan yang seimbang, ia boleh membantu kesihatan anda secara menyeluruh dan mengurangkan berat badan.
Anda boleh mula dengan mengurangkan pengambilan kalori serta memilih makanan seperti daging tanpa lemak, makanan yang tinggi dengan serat dan buah-buahan serta sayuran-sayuran. Ini dapat mengekalkan bentuk badan yang sihat.
Sesetengah makanan juga dapat meningkatkan metabolisme yang sedikit sebanyak dapat membantu di samping senaman dan pemakanan yang sihat tadi. Sebagai contoh, anda boleh cuba minum air teh hijau tanpa tambahan gula. Seterusnya minum jus buah tanpa ais mahupun gula. Dan terakhir sekali, gantikan daging dengan produk yang diperbuat daripada soya yang boleh membantu meningkatkan metabolisme sekaligus memudahkan anda mengurangkan berat badan.
4. Dapatkan nasihat doktor
Tetapi perlu diingat, sebelum memulakan apa-apa aktitivi pun, sila dapatkan kebenaran daripada doktor. Walaupun hanya cuba mengamalkan cara mengecilkan punggung, amalan yang salah bakal mengundang masalah.
Maklumlah orang yang baru bersalin ini, tidak boleh nak buat semua benda ikut suka hati, perlu dapatkan khidmat nasihat pakar sebelum memulakan sesuatu. Walaupun ada yang bukan lepas bersalin, dapatkan nasihat doktor sebelum lakukan aktiviti senaman yang boleh membahayakan.
Harapan saya
Foto Kredit: dailymail.co.uk
Cara mengecilkan punggung ini hanyalah panduan semata-mata. Cepat atau lambat, bergantung pada usaha seseorang itu. Mungkin ada yang tidak sesuai untuk individu tertentu. Dan mungkin juga ada cara yang lebih baik yang saya tidak tahu.
Walaupun perit, tetapi demi keluarga yang tercinta; usaha dan cara mengecilkan punggung ini perlu dilakukan juga. Tentu sekali, sesiapa sahaja tidak mahukan perut buncit selepas bersalin. Apatah lagi yang masih bujang, tentu tidak mahu hidup malu kerana berpunggung besar!
Diharapkan tips-tips dan cara mengecilkan punggung ini berguna untuk anda.
Selamat mencuba!


6 Cara Mengeratkan Hubungan Jarak Jauh Yang Makin Hambar

Hidup ini boleh diumpamakan seperti  masakan, memerlukan rempah untuk membentuk rasa, memerlukan garam untuk perasa, memerlukan asam untuk sedikit rasa masam,dan gula untuk memberi kemanisan dalam masakan.
Tanpa bahan-bahan ini maka hilanglah keenakan masakan itu. Begitu juga dengan hidup berkeluarga, memerlukan kasih dan sayang untuk terus memekarkan kasih sayang, memerlukan senda dan gurau untuk menambahkan lagi rasa dan warna dalam rumah tangga, memerlukan sedikit pertengkaran manja untuk menjadi kenangan.

Berikut adalah 6 amalan yang dapat mengeratkan kasih sayang antara keluarga mahupun pasangan meskipun tinggal berjauhan.

Meskipun Berjauhan, Ini 6 Amalan Yang Dapat Mengeratkan Kasih Sayang
1. Sentiasa Mendoakan Mereka
Tak kiralah di mana kita berada, sentiasalah titipkan doa buat orang yang kita sayangi.

Apabila gusar, serahkanlah urusan tersebut kepada yang Maha Pencipta. Mengadulah rindu kita kepadaNya. Selain mengingatkan diri sebagai hamba, ia juga mengurangkan rasa stres akibat hubungan jarak jauh.

Percayalah, doa kita sentiasa didengari. Sesungguhnya tidak ada masalah atau situasi yang tidak dapat diubah dengan doa.

2. Air Tangan
Orang tua-tua selalu berkata, ‘nak ikat suami, ikatlah perut dia’. Ini adalah resepi yang mak-mak kita amalkan. Mereka jadikan air tangan masakan mereka untuk menambat hati suami mereka.
Tapi, sekarang ini lelaki pun dah ramai yang memang mahir memasak. Jadi, apa salahnya bertukar selera juga.
Walaupun masakan itu ringkas tetapi jika di masak dengan hati yang ikhlas ia tetap hidangan yang terbaik buat ahli keluarga apabila dapat berjumpa.
Kalau langsung tiada kesempatan untuk bertemu, kirimkanlah kuih-muih atau makanan yang dapat bertahan lama melalui pos atau mel udara.

3. ‘Surprise!’
Kebanyakan orang amat suka perkataan ini. Berilah kejutan buat pasangan, ibubapa, kakak, abang, adik, atau saudara terdekat untuk hari-hari istimewa.
Selain itu, cubalah buat pembaharuan dalam memberi kejutan. Berilah mereka kejutan yang tidak terlintas di fikiran dan tidak semestinya hanya untuk hari-hari istimewa.
Salah satu cara paling mudah adalah dengan mengirimkan hadiah hasil kerja tangan anda seperti kraf atau lukisan. Kalau susah, beli saja hadiah secara ‘online’ dan terus dialamatkan kepada mereka.
Foto Kredit: travelblog.astadala
4. Bertanya Khabar
Beri perhatian kepada orang tersayang. Luangkan masa untuk bertanya tentang aktiviti-aktiviti seharian mereka. Kongsi setiap kegembiraan dan kesedihan mereka.
Dengar keluhan mereka dan carilah jalan penyelesaian bersama. Jadilah seorang yang prihatin terhadap setiap emosi mereka.

5. Ceritakan Perkembangan Anda
Selain bertanya khabar, anda juga perlu menceritakan perkembangan diri anda dan peristiwa penting dalam hidup anda untuk mengeratkan kasih sayang. Lebih elok, hantarkan gambar terbaru anda dan anak-anak dari semasa ke semasa.
Contohnya, eloklah kalau anda memberitahu ibu jika anda berjaya lulus dengan cemerlang, dapat naik pangkat, atau nak ubah hala bisnes. Walaupun mereka mungkin tidak berapa faham, tetapi tindakan ini dapat membawa keredhaan ibu.
Apabila mendapat keredhaan ibu atau pasangan, Insha Allah semuanya akan menjadi lebih mudah.
Foto Kredit: imore.com
6. Rancang Percutian Bersama
Bagi anda yang bekerja, stress kerja kadang kala mempengaruhi hubungan dalam rumah tangga. Hal pejabat terbawa-bawa sehingga ke rumah sehingga menyebabkan komunikasi sering terganggu.
Maka, rancanglah untuk bercuti sekali sekala supaya dapat mengeratkan hubungan.
Di samping itu, banyak perkara dan pengalaman indah yang dapat anda lalui dengan percutian ke tempat baru.
Foto Kredit: datingdivas.com
Kena Kreatif Harungi Cabaran Hidup Berjauhan
Jadikanlah hari-hari yang anda lalui penuh dengan kebahagian walaupun tinggal berjauhan.
Manusia itu diciptakan dengan akal dan fikiran. Jadilah manusia yang kreatif untuk mengeratkan kasih sayang setiap hari.
Tidak salah menjadi individu yang berbeza sekali sekala untuk menggembirakan orang yang tersayang!


Semasa Haid Ada 3 Ciri-Ciri Ini? Hati-Hati Itu Petanda Kanser Serviks, Tolong Cek Segera!

Para pembaca, boleh kah cara mengesan kanser serviks melalui darah haid? Kalau nak tahu, boleh ke tidak dan apakah kaedah yang dilakukan untuk mengesan kanser serviks, mari teruskan pembacaan di bawah!
Baca juga: Ubat Titis Mata Ada Kandungan Ini Jangan Guna Lebih Seminggu, Boleh Buat Mata Kena…

CARA MENGESAN KANSER SERVIKS

Melalui sumber SehatQ, cara mengesan kanser serviks melalui darah haid sebenarnya tidak boleh dilakukan. Namun, memang ada beberapa ciri-cirinya yang berkaitan dengan haid.

Haid pengidap kanser serviks biasanya berbeza dengan wanita yang tidak menghidap penyakit ini. Antaranya meliputi:

Darah haid yang keluar cenderung lebih banyak dan lebih lama dari kebiasaan.
Bintik darah dari vagina di luar kitaran haid.
Perdarahan selepas melakukan seks atau menopaus.

Bukan itu sahaja, keputihan yang cair dan berbau busuk atau disertai darah pun boleh muncul. Namun gejala-gejala ini memang tidak langsung menandakan bahawa anda menghidap kanser serviks. Perlu melakuka ujian  secara perubatan untuk memastikannya.
Sebuah kajian menyatakan bahawa pemeriksaan darah haid boleh menjadi salah satu cara untuk mengesan jangkitan HPV pada wanita. Di mana, ketepatannya sekitar 82.8% hingga 97.7%. Ia perlu diperiksa dengan membawanya ke makmal perubatan.
Seperti yang diketahui, jangkitan HPV merupakan penyebab utama dari kanser serviks. Namun tetap memerlukan pemeriksaan perubatan untuk memastikan diagnosis tersebut.
7 KAEDAH MENGESAN KANSER SERVIKS
1. PAP SMEAR
Pap smear dilakukan dengan mengambil sampel tisu dari serviks. Sampel ini kemudian diteliti di bawah mikroskop untuk menentukan jika ada perubahan akibat jangkitan HPV.
Ujian ini dapat mengesan sel yang memiliki sifat prakanser atau kanser. Kadang-kadang, keadaan yang bukan kanser juga dapat dikesan melalui pemeriksaan pap smear seperti jangkitan atau keradangan.
Berdasarkan usia, jadual pemeriksaan pap smear untuk wanita seperti berikut:

21-29 tahun: Setiap 3 tahun.
30–64 tahun: Setiap 3 tahun, dengan tes HPV setiap 5 tahun.
65 tahun ke atas: Mengikut syor doktor.

2. UJIAN HPV
Ujian HPV juga dilakukan dengan mengambil sampel tisu dari serviks. Doktor akan menggalakkan ujian ini bersama pap smear atau setelah hasilnya menunjukkan perubahan luar biasa pada serviks.
Jenis HPV seperti HPV16 dan HPV18, sering ditemukan pada penderita kanser serviks. Hasil ujian HPV yang positif menunjukkan adanya jenis HPV yang berisiko tinggi dalam menyebabkan kanser serviks.
Namun, ramai orang yang menghidapi HPV tetapi tidak menghidapi kanser serviks. Jadi, ujian HPV sahaja tidak cukup untuk diagnosis kanser serviks dan memerlukan ujian lain juga.
3. KOLPOSKOPI

Kolposkopi bertujuan memeriksa kawasan serviks yang luar biasa dengan lebih lanjut. Dalam prosedur ini, doktor akan memasukkan spekulum untuk membuka vagina dan melihat keadaan serviks.
Seterusnya, doktor akan menggunakan alat yang disebut kolposkopi. Alat ini memiliki lampu dan lensa pembesar di hujungnya sehingga doktor dapat melihat tisu vagina serta serviks dengan lebih jelas.
Wanita yang memiliki hasil ujian luar biasa sewaktu Pap smear disyorkan untuk melakukan ujian kolposkopi.
4. ENDOCERVICAL CURETTAGE (ECC)
Pada prosedur ECC, doktor akan menggunakan sejenis alat iaitu curettage untuk mengikis sejumlah kecil tisu pada bahagian dalam serviks. Kemudian sampel tersebut akan diperiksa di makmal.
5. CONE BIOPSY
Cone biopsy akan memotong tisu berbentuk kon dari serviks. Pesakit akan menerima selama menjalaninya. Jenis biopsi ini dapat digunakan untuk mendiagnosis kanser serviks.
6. LOOP ELECTROSURGICAL EXCISION PROCEDURE (LEEP)
LEEP menggunakan arus elektrik melalui cangkuk dawai nipis. Cangkuk ini akan memotong sampel tisu yang diperlukan untuk diperiksa lebih lanjut di makmal.
LEEP juga dapat digunakan untuk mendiagnosis prakanser atau kanser peringkat awal.
7. PUNCH BIOPSY
Punch biopsy memotong sampel tisu dengan menggunakan pisau yang berbentuk bulat (punch biopsy forceps) untuk memotong sampel tisu. Beberapa kawasan serviks akan diperiksa dengan biopsi ini sehingga ujian mungkin dilakukan lebih dari sekali.
KESIMPULAN
Sekiranya ujian-ujian di atas menunjukkan adanya kanser serviks, doktor akan merujuk pesakit kepada doktor obgyn bahagian onkologi untuk rawatan selanjutnya.
Doktor juga akan mengesyorkan ujian tambahan untuk mengesan penyebaran kanser ke luar serviks atau tidak. Antara ujian tambahan tersebut adalah X-ray, CT, MRI dan ultrasoud.
Sumber: SehatQ


Bagaimana Cara Mengetahui Jantina Bayi Dalam Kandungan? Ini Petua Orang Lama.

Cara Mengetahui Jantina Bayi Dalam Kandungan
Menjadi ibu bapa untuk kali yang pertama adalah saat yang paling manis dan menggembirakan bagi pasangan yang berkahwin. Lebih-lebih lagi jika zuriat itu sudah lama dinantikan. Apabila sebut sahaja keterujaan menjadi ‘first time parents’, sudah pasti aspek keselamatan, pemakanan sehingga ke soal persiapan perlu diambil kira.
Teruja
Selain keterujaan pasangan tersebut, keluarga dan rakan keliling juga kadang-kadang lebih teruja dari pasangan itu sendiri. Soalan yang selalu kita dengar adalah “Kandungan sudah berapa bulan?”, “Bila due?”. Tetapi, soalan yang paling popular adalah “Baby boy ke girl?”. Parenting.com ada satu tool yang dikatakan boleh meramal jantina bayi dalam kandungan. Namun harus diingat, cuba boleh, percaya jangan!

Scan 3D/4D
Selain cara mengetahui jantina bayi dalam kandungan dengan kaedah 3D/4D scan yang boleh didapati di link ini, kami ingin berkongsi beberapa cara dan kaedah orang lama dalam menentukan jantina bayi di dalam kandungan. Jom lihat dan teka apa jantina bayi anda.

Tanda hamil anak lelaki
Foto Kredit: www.sampaikini.com

Jika anda mengandung anak lelaki, berikut ialah tanda hamil anak lelaki:

Perut anda memboyot ke hadapan dan kelihatan ‘tajam’
Anda tidak mengalami ‘morning sickness’
Wajah anda berseri-seri
Rambut anda lebih lebat dan berkilat ketika hamil
Kulit anda kering
Hidung kelihatan lebih kembang
Anda mengidam makanan berprotein dan masin seperti keju dan daging
Payudara kanan lebih besar dari payudara kiri
Sering diserang sakit kepala
Bayi di dalam kandungan lebih suka baring di sebelah kanan
Bulu kaki anda memanjang lebih cepat ketika hamil
Garisan perut dari bawah ke atas nampak gelap dan tidak putus
Ikat cincin perkahwinan anda dan gantung di atas perut. Jika cincin tersebut berpusing-pusing bermakna anda hamil anak lelaki.
Gunakan soda bikarbonat (tepung penaik) bersama air kencing ibu paling pekat (air kencing paling pekat adalah pada waktu pagi). Sekiranya air kencing anda berbuih bermakna bayi di dalam kandungan adalah bayi lelaki.

Tanda hamil anak perempuan
Foto Kredit: wallpaperswide.com
Jika anda mengandung anak perempuan, berikut ialah tanda hamil anak perempuan:

Perut anda bulat
Anda mengalami ‘morning sickness’
Sering mual pada menu yang beraroma tajam
Wajah anda tidak berseri. Kata orang tua, anak ambil seri.
Kulit anda lembut
Rambut anda nipis dan tidak bermaya
Punggung kelihatan lebih besar
Anda mengidam makanan yang manis seperti jus, buah-buahan dan gula
Emosi kurang stabil dan suka marah-marah
Bayi di dalam kandungan suka baring di sebelah kiri
Garisan perut dari bawah ke atas nampak lebih cerah dan putus-putus
Jika anda dokong bayi perempuan, bayi itu akan menangis
Ikat cincin perkahwinan anda dan gantung di atas perut. Jika cincin tersebut bergerak ke kiri dan ke kanan bermakna anda hamil anak perempuan.
Sama seperti cara di atas, gunakan soda bikarbonat (tepung penaik) bersama air kencing ibu pada waktu pagi. Sekiranya air kencing anda tidak berbuih bermakna bayi di dalam kandungan adalah bayi perempuan.

Akhir kata
Ini adalah sebahagian dari petua dan kaedah yang dapat kami kongsikan. Mungkin ada sedikit sebanyak tanda-tanda tersebut ada pada ibu-ibu yang mengandung.  Walaupun cara mengetahui jantina bayi dalam kandungan datang dari orang lama, tidak semestinya seratus-peratus betul. Segalanya adalah kuasa dan ketentuan Allah S.W.T.
Bayi lelaki atau perempuan tidak penting kerana apa yang paling penting adalah bayi yang bakal dilahirkan nanti sihat dan sempurna. Semoga perkongsian kami ini bermanfaat dan berguna. Selamat meneka!


Anak Meraung & Berguling Di Tempat Awam, Relaks Ibu Ayah, Cuba 6 Langkah Ini Dahulu!

Isu kanak-kanak melontarkan tantrum di tempat awam sehingga menggugat keamanan orang di sekeliling sering menjadi topik bualan yang tak pernah ada kesudahannya. Terutamanya di laman media sosial yang sering menjadi ruang perdebatan hangat netizen. Adalah penting buat ibu bapa untuk mengetahui tindakan dan cara menghadapi anak tantrum di tempat umum.
Namun, alangkah baiknya jika masyarakat saling bertoleransi sewaktu berhadapan dengan situasi ini. Bukan senang nak mengawal tingkah-laku kanak-kanak suci ini, tiada siapa yang tahu bila mereka akan bertindak di luar kawalan.

Baca juga: Tempoh Tidur Yang Cukup Berdasarkan Peringkat Umur Anak & Kesan Tidur Lewat
6 LANGKAH MENGHADAPI ANAK TANTRUM
Gambar hiasan: Google.

Justeru itu, mari ikuti 6 langkah menghadapi anak tantrum di tempat awam untuk ibu bapa lakukan sebagaimana pesanan khidmat masyarakat yang dikongsikan Public Health Malaysia ini.

Ingatlah bahawa tangisan anak adalah sebahagian dari perkembangan anak, dan penting untuk menanganinya dengan kesabaran dan tenang. Jika anak menangis dan membuat bising di restoran ini yang perlu anda lakukan.
CARA MENGHADAPI ANAK TANTRUM DI TEMPAT UMUM
1. TETAP TENANG
Penting untuk kekal bertenang kerana merasa marah atau memarah anak hanya akan memburukkan keadaa
2. PINDAHKAN ANAK
Jika tangisan anak mengganggu pelanggan restoran lainnya, bawa anak keluar atau ke kawasan yang lebih tenang
3. BERIKAN KESELESAAN
Dukung dan peluk anak serta beri kata-kata yang menenangkan.
4. CARI TAHU PENYEBABNYA
Cuba tahu apa punca tangisan anak dan cuba untuk mengatasinya.
5. ALIHKAN PERHATIAN ANAK KE HAL LAIN
Tawarkan benda atau permainan yang membuat anak teralihkan perhatiannya.
6. MINTA MAAF KEPADA PELANGGAN LAIN
Jika tangisan anak mengganggu pelanggan restoran lainnya, minta maaf kepada mereka dan beritahu mereka bahawa anda melakukan yang terbaik untuk mengatasi situasi tersebut.

Sumber: Facebook Public Health


7 Cara Menghargai Ibu Bapa Ketika Mereka Masih Hidup

Cara Menghargai Ibu Bapa
Mudah untuk mengatakan saya sayang ibu dan ayah saya. Adakah dengan ungkapan sahaja sudah menunjukkan kasih dan sayang kita kepada ibu dan ayah? Syurga itu di bawah tapak kaki ibu. Sesungguhnya kita semua sudah mengetahui bahawa syurga itu di tapak kaki ibu, tapi sejauh manakah kita menjaga syurga kita dalam hidup kita?
Ayah yang membanting tulang empat keratnya untuk membesarkan kita sehingga kita berjaya menjadi manusia yang bekerjaya di dunia ini. Apa balasan kita terhadap pengorbanannya? Terbayarkah kita setiap keringat yang di keluarkan oleh ayah untuk melihat kita berjaya? Hargailah ibu dan ayah selayaknya. Balaslah setiap pengorbanan mereka dengan kasih dah sayang kita.

Biar setinggi mana pun kejayaan kita hargailah mereka yang berkorban untuk kita. Bagaimana anda menghargai ibu dan ayah anda? Jadikanlah panduan ini untuk anda menyayangi insan yang bernama ibu dan ayah.
Sentiasa lemah lembut, rendahkan suara

1. Lemah-Lembut Semasa Berbicara

Apabila manusia semakin berumur mereka lebih sensitif dalam setiap perkara. Lidah umpama belati yang tajam menghiris setiap hati manusia dengan kata-kata. Pastikan setiap bicara kita lemah-lembut apabila berhadapan dengan ibu dan ayah kita yang semakin berusia.
Genggam erat tangan ibu-bapa kita
2. Gembirakan Hati Mereka
Semasa kecil, ibu dan ayah sentiasa memenuhi permintaan kita dengan harapan kita gembira. Balaslah jasa mereka dengan menggembirakan hati mereka. Tidak perlu duit beribu ringgit cukuplah kita prihatin dengan keperluan mereka. Gembira di sini terlalu banyak konteks yang boleh dibincangkan. Secara mudahnya, usah sesekali mengguris hati mereka.
Panjatkan doa agar ibu-bapa sentiasa dilindungi Allah
3. Doakan Ibu Bapa
Doa merupakan senjata orang mukmin. Biar jauh beribu batu tapi jangan lupa mendoakan kesejahteraan mereka dunia dan akhirat Doa juga pengikat kasih sayang antara ibu, ayah dan anak-anak. Ibu bapa bukannya mahukan wang ringgit, mereka cuba mahukan perhatian. Jika kita tidak dapat melihat mereka selalu, hantarkan doa pada mereka pada bila-bila masa. Lebih afdal, setiap kali selepas solat, titipkan doa untuk mereka.
Orang tua selalu menunggu panggilan anak-anak
4. Hubungi Mereka Walau Di mana Kita Berada
Hubungilah ibu dan ayah anda sekerap yang mungkin. Mengambil berat tentang mereka adalah tanggungjawab setiap anak. Gunakan kemudahan teknologi yang ada sekarang untuk menghubungi mereka.
Hargailah ibu dan ayah anda. Tanpa mereka siapalah kita. Cintailah mereka tanpa syarat,kerana kelahiranmu di dalam hidup mereka juga tidak bersyarat. Berkat kehidupan kita dengan redhanya kedua ibu bapa kita.
BACA: 7 Cara-cara Serta Kebaikan Meluangkan Masa Bersama Keluarga Dan Anak-anak
Bukan kek yang ibu-bapa mahu, cukup sekadar doa
5. Hargai Mereka Pada Hari Lahir Kita
Biasanya, ramai orang menyambut ‘birthday’ dengan kawan-kawan. Jarang kita dengar ada yang hubungi ibu yang melahirkan kita. Ramai yang berseronok dengan kawan-kawan sehingga melupakan orang yang meraung kesakitan ketika melahirkan kita. Percayalah, setiap ibu akan menunggu anak-anak mengucapkan “Terima kasih mak” pada hari lahir anak-anaknya.
Teruja dapat jumpa cucu dan anak-anak
6. Peluk Dan Cium Ibu Bapa Selalu
Semakin mereka bertambah usia, semakin sensitif. Mahupun luaran tidak menunjukkan mereka ingin dipeluk dan disayang, ibu-bapa mahukan kasih sayang anak-anak yang semakin menjauh. Rumah yang pada masa dahulu penuh dengan hilai tawa, semakin suram. Anak-anak yang jarang melawat membuat mereka semakin terasa keseorangan. Pelukan dari cucu tidak sama dengan pelukan anak sendiri. Anda anda rasa sebak bila memeluk orang yang bertanggungjawab melahirkan kita.
Seronok bersembang dengan kawan-kawan lama
7.  Bawa Mereka Melawat Saudara Mara Dan Kawan Lama
Usah ingat mereka tidak mahu melihat dunia luar. Jangan salah tafsir di sini. Mereka bukannya mahu di bawa ke Langkawi  atau Kota Kinabalu untuk bercuti hujung minggu atau semasa musim cuti sekolah. Bagi mereka, itu sudah lama berlalu. Jauh di sudut hati mereka, ibu-bapa mengharapkan anak-anak membawa mereka melawat saudara mara yang sudah lama tidak ketemu. Mereka dambakan pertemuan dengan kawan-kawan lama sekolah mereka, lebih-lebih lagi yang 20-30 tahun tidak berjumpa.
Mereka ingin mengimbau tempat mereka membesar, sekolah mereka belajar dan tempat mereka mula-mula memulakan kehidupan sebelum kelahiran mereka. Permintaan ini jarang dizahirkan oleh mereka. Semoga anak-anak lebih memahami kehendak ibu-bapa ini.
Bawa ibu-bapa menunaikan Haji dan Umrah di Mekah
BONUS: Kalau dimurahkah rezeki dan ada duit lebih, hantar mak ayah pergi menunaikan Haji. Jika sudah, kumpul duit dengan adik beradik lain, hantar mereka pergi Umrah pula. ‘Join’ mak ayah sekali agar kita dapat menjaga mereka ketika di Makkah. In Shaa Allah, banyak pahalanya.
Kesimpulan
Semakin kita menginjak usia, semakin lembut hati ibu-bapa kita. Dahulunya garang, sekarang tidak lagi. Kita pasti terasa kelainan kerana layanan mereka pada cucu tidak sama dengan layanan mereka pada kita sewaktu kecil. Sungguh, hati mereka cuma mahukan kebahagiaan. Sekarang, tugas anak-anak membalas jasa ibu-bapa. Selagi hayat dikandung badan, gembirakanlah mereka.
Semoga kita semua menjadi anak-anak yang soleh dan solehah. Amin.


Wahai Suami, Hargailah Isteri Sebelum Terlambat. Ini Caranya…

Saat akad nikah dilafazkan, maka bermulalah satu ikatan perjanjian antara seorang lelaki yang akan memimpin tangan isterinya ke syurga. Perjanjian ini merupakan amanah dan satu tanggungjawab yang besar dalam kehidupan rumah tangga kerana lelaki yang bergelar suami mestilah memimpin keluarga dengan sebaiknya.
Rendahkanlah egomu, luaskanlah kasih sayangmu. Menghargai sang isteri tidaklah menjatuhkan ego suami, bahkan boleh menyuburkan lagi rasa cinta dan kasih antara dua hati. Berikut antara cara menghargai isteri para suami boleh lakukan.

Baca juga: “Arghh Takutnya…”- Tips Malam Pertama Elak Malu, Baru Semuanya Lancar
WAHAI SUAMI, INI CARA MENGHARGAI ISTERI UNTUK KEKAL BAHAGIA

1. SAYANG PERLU DILAFAZKAN

Melafazkan rasa cinta tidaklah menjatuhkan ego seorang lelaki, malah ia akan mengeratkan lagi hubungan dan rasa kasih sayang antara pasangan.
Sabda Rasulullah SAW:
إِذَا أَحَبَّ الرَّجُلُ أَخَاهُ فَلْيُخْبِرْهُ أَنَّهُ يُحِبُّهُ
Maksudnya: “Apabila salah seorang kalian mencintai saudaranya, maka khabarkanlah bahawa engkau mencintainya.”
(HR Ibn Hibban, hadis sahih)
2. BERKOMUNIKASI DENGAN LEMAH LEMBUT
Komunikasi adalah satu elemen yang paling penting dalam perhubungan. Berkomunikasilah dengan baik dan lemah lembut agar setiap apa yang dibincangkan mendapat kata sepakat dengan mudah tanpa mengguriskan hati.
Daripada Aisyah r.a., bahawa Rasulullah SAW telah bersabda:
يَا عَائِشَةُ إِنَّ اللَّهَ رَفِيقٌ يُحِبُّ الرِّفْقَ وَيُعْطِي عَلَى الرِّفْقِ مَا لَا يُعْطِي عَلَى الْعُنْفِ وَمَا لَا يُعْطِي عَلَى مَا سِوَاهُ
Maksudnya: “Wahai Aisyah, sesungguhnya Allah itu Maha Lembut. Dia mencintai sikap lemah lembut. Allah akan memberikan pada sikap lemah lembut sesuatu yang tidak Dia berikan pada sikap yang keras dan juga akan memberikan apa-apa yang tidak diberikan pada sikap lainnya.” (HR Muslim, hadis sahih)

3. SALING MEMBANTU MEMBUAT KERJA RUMAH
Rajinkan diri untuk bertanya apa yang perlu dibantu, bantulah isteri supaya mereka tidak keseorangan menguruskan anak-anak. Pertolongan yang sedikit ini mampu membuatkan mereka rasa sangat bahagia dan dihargai.
Diriwayatkan daripada al-Aswad; dia berkata:
سَأَلْتُ عَائِشَةَ مَا كَانَ النَّبِيُّ صَلَّى اللَّهُ عَلَيْهِ وَسَلَّمَ يَصْنَعُ فِي أَهْلِهِ قَالَتْ كَانَ فِي مِهْنَةِ أَهْلِهِ فَإِذَا حَضَرَتْ الصَّلَاةُ قَامَ إِلَى الصَّلَاةِ
Maksudnya: “Saya bertanya kepada Aisyah; “Apakah Nabi SAW pernah ikut membantu pekerjaan rumah isterinya?” Aisyah menjawab; “Beliau suka membantu pekerjaan rumah isterinya, apabila tiba waktu solat, maka beliau beranjak untuk melaksanakan solat.”  (HR Bukhari, hadis sahih)
SubhanAllah, sungguh indah dan harmoni sebuah rumah tangga itu dengan kerendahan ego seorang lelaki.
Sumber: Facebook Ustazah Asma’ Harun


6 Cara Menghilangkan Bau Badan. Ada Tips & Petua Tradisional Yang Mudah!

Cara Menghilangkan Bau Badan
Pernahkah terjadi situasi dimana anda berjalan di sebelah seseorang yang cantik, tetapi berbau tengik. Lebih teruk lagi, kawan perempuan yang cantik itu ialah kawan baik sendiri. Rasa tidak tahan dengan bau badannya yang cukup menusuk hidung!.
Mahu tutup hidung, malu. Mahu tahan nafas, takut mati pula. Mahu tegur, lagilah takut! Apa yang boleh dibuat?

Atau adakah anda sekarang rasa banda anda berbau? Cuba tips kami di bawah ini.

Apa itu bau badan?
Untuk pengetahuan, bau badan merupakan suatu aroma yang terhasil daripada proses semulajadi pemecahan protein oleh bakteria. Bau badan juga terhasil daripada peluh berlebihan hasil daripada proses semulajadi pembakaran badan manusia melalui aktiviti seharian.

Apa punca bau badan?
Antara punca-punca bau badan adalah seperti berikut :-
1. Faktor makanan
2. Perubahan hormon
3. Tekanan yang berlebihan
4. Ketidakseimbangan diet
Berikut adalah merupakan cara menghilangkan bau badan :-
1. Mandi dua kali sehari
Foto Kredit: beardedgospelmen.wordpress.com
Mandi sebanyak dua kali sehari mampu mencegah bau badan dan meningkatkan keyakinan diri. Proses ini mampu menanggalkan kotoran serta menghilangkan peluh. Ianya juga boleh menyegarkan dan mengurangkan tekanan.
2. Mengawal diet pemakanan harian
Bau badan juga dapat dielakkan atau pun dikurangkan dengan cara mengawal pemakanan harian. Kaedah ini mampu menghilangkan bau badan.
Antara bahan-bahan yang menyumbang kepada bau badan adalah seperti rempah ratus, daging merah, alkohol, kafein dan rokok.
3. Penggunaan buah-buahan dan sayuran segar
Untuk makluman, buah-buahan dan sayuran segar mengandungi vitamin dan kandungan mineral yang tinggi. Pengambilan bahan ini dengan kerap mampu menghilangkan bau badan secara semulajadi.
Antara diet yang boleh digunakan bagi menghilangkan bau badan adalah seperti epal, jeruk, tembikai, pisang dan semua sayuran segar.
4. Penggunaan daun sirih
Foto Kredit: bisikan.com
Daun sirih merupakan sejenis daun yang kerap digunakan oleh nenek moyang kita sebagai alat pembuka bicara dan sebagai herba bagi tujuan kesihatan.
Cara penggunaan adalah seperti berikut :-
– Petik beberapa daun sirih.
– Basuh daun tersebut terlebih dahulu.
– Hancurkan daun dan seterusnya digosok pada celah ketiak sebelum mandi.
– Selepas 10 minit bilas dengan air bersih.

5. Rawatan moden dengan menggunakan laser
Rawatan moden dengan menggunakan pancaran laser adalah merupakan cara terkini bagi menghilangkan bau badan. Kos rawatan ini juga sangat mahal dan sesuai digunakan bagi rawatan bau badan yang melampau.
Rawatan ini dilakukan dengan kaedah membunuh bakteria yang menyumbang kepada penghasilan bau badan. Bagi sesetengah orang rawatan ini merupakan cara terakhir untuk menghilangkan bau badan.

6. Penggunaan Deodorant atau Antiperspirant
Foto Kredit: www.justin5mins.com
Kaedah ini merupakan cara yang paling popular digunakan oleh kebanyakan orang. Kos penggunaan juga adalah sangat berpatutan dan boleh digunakan oleh semua lapisan masyarakat.

Akhir kata
Cara menghilangkan bau badan ini adalah antara kaedah yang digunakan bagi menyelesaikan serta mengurangkan masalah bau badan yang sering kali memberi persepsi negatif kepada segelintir masyarakat.
Ia juga boleh mengurangkan keyakinan diri jika tidak dirawat dengan kaedah yang sesuai. Bagi tujuan ini, pesakit dinasihatkan untuk berjumpa pakar kesihatan agar masalah bau badan dapat dirawat dan seterusnya menghilangkan bau badan.
Semoga berjaya!


7 Cara Hilangkan Bau Busuk Dalam Peti Sejuk. Guna Bahan Semulajadi!

“Uwekk, kenapa bau busuk semacam ni! Mesti ada makanan basi lagi. Semua pandai beli dan sumbat makanan dalam peti sejuk sampai terlupa ada yang dah ‘expired’. Bukan senang nak menghilangkan bau peti sejuk ni nanti bila macam-macam bau dah melekat!”
Kadang-kadang dek terlalu banyak bahan disimpan dalam peti sejuk sehingga tak sedar ada yang sudah tamat tempoh. Masalahnya, bukan saja bahan makanan yang sudah expired ini mengeluarkan bau yang kurang menyenangkan, tetapi sisa makanan yang mengeluarkan aroma yang kuat juga boleh menyebabkan satu peti sejuk berbau busuk!

Tak perlu risau, sebenarnya ada cara menghilangkan bau peti sejuk ini dengan hanya menggunakan bahan semulajadi tanpa menjejaskan bau dan rasa pada makanan yang disimpan.
Foto Kredit: splendidtable.org

7 Cara Menghilangkan Bau Peti Sejuk Secara Semulajadi
Berikut adalah cara menghilangkan bau peti sejuk yang mudah dan berkesan. Ia menggunakan bahan yang mesra alam dan bebas toksik. Cubalah!

1. Serbuk Penaik / Baking Soda
Tabur serbuk penaik atas dulang / piring kecil dan masukkannya dalam peti sejuk. Kemudian tutup pintu sehingga bau busuk hilang.
Selepas itu masukkan semula barang dalam peti sejuk dan letakkan juga sekotak serbuk penaik di dalamnya. Buka sedikit penutup agar ia dapat menyerap segala bau yang kurang menyenangkan.
Foto Kredit: healthyfoodhouse.com
2. Cuka putih
Masukkan cuka putih dalam bekas terbuka dan letakkan dalam peti sejuk. Ia akan menyerap segala bau yang kurang enak dalam peti sejuk.
Untuk mewangikan lagi, perahkan sebiji lemon ke dalam larutan cuka tersebut dan lap bahagian dalam peti sejuk dengan campuran kedua-dua bahan ini.
Foto Kredit: tescoliving.com
3. Oat
Siapa sangka oat juga boleh menyerap bauan yang tidak enak dalam peti sejuk. Masukkan sedikit oat dalam bekas dan letakkannya dalam peti sejuk.
Anda pasti akan mendapati peti sejuk anda kurang berbau selepas beberapa ketika.

4. Serbuk kopi / teh
Gunakan uncang teh atau kopi dan letakkan dalam peti sejuk. Jika tiada yang jenis uncang, tabur serbuk kopi / teh di atas dulang dan letakkannya dalam peti sejuk.
Sekelip mata bau kopi yang semerbak akan menguasai peti sejuk.
Foto Kredit: bbc.com
5. Arang
Selain bahan di atas, salah satu cara menghilangkan bau peti sejuk yang berkesan dan semulajadi adalah dengan menggunakan arang. Masukkan arang kecil ke dalam bekas ‘tupperware’ dan letakkan dalam peti sejuk.
Apabila letakkannya dalam peti sejuk, laraskan suhu dalam peti sejuk kepada yang rendah dan tutup pintu beberapa hari.
Foto Kredit: eleganthomes.xyz
6. Roti
Roti boleh digunakan sebagai penyerap bau yang kurang enak dalam peti sejuk. Letakkan sekeping dua roti dalam peti sejuk dan tinggalkan sehingga roti tersebut menjadi kering. Jika masih berbau, boleh gantikan dengan roti yang baru sehingga baunya hilang.
Jadi, lain kali kalau ada baki sekeping dua roti, jangan buang ya!
Foto Kredit: thesun.co.uk
7. Esen Vanila
Tahukah anda, esen vanila bukan hanya digunakan untuk memberi perasa dan aroma wangi pada kek, tetapi ia juga boleh digunakan untuk mewangikan peti sejuk di rumah anda.
Caranya mudah saja. Ambil sebesen kecil air dan titikkan 3-4 titis esen vanila ke dalamnya. Kemudian, ambil tuala bersih dan celupkan pada air ini untuk mengelap ruang dalam peti ais anda. Memang harum!
Foto Kredit: chocolateandzucchini.com
Usah Pandang Remeh Masalah Bau Dalam Peti Sejuk
Mudah saja untuk mempraktikkan cara menghilangkan bau peti sejuk di atas, bukan?
Ketahuilah bahawa peti sejuk boleh menjadi tempat pembiakan segala jenis bakteria jika ia dibiarkan berbau dan kotor. Selain itu, ia boleh menjejaskan rasa makanan dan sekaligus mengancam kesihatan kita.


7 Cara Hilangkan Bau Tak Sedap Dalam ‘Tupperware’ & Bekas Makanan

“Aduh, melekat pula bau kari dalam tupperware ni. Dah cuci banyak kali pun masih berbau. Macam mana nak guna untuk simpan makanan lain? Apa cara menghilangkan bau tupperware yang tak sedap ni ya?”
‘Tupperware’ atau bekas makanan memang dapat memudahkan kerja harian dan membantu kita mengorganisasikan barangan di dapur dengan efisyen. Ia juga menjadi pilihan utama untuk membawa bekal makanan dan minuman ke pejabat atau sekolah.

Walaubagaimanapun, ada masanya kita mendapati sesetengah bahan makanan atau minuman meninggalkan bau yang kuat sehingga ia sukar dihilangkan daripada bekas makanan tersebut. Malah, kalau terlebih sabun, bekas makana akan berbau sabun pula! Jika diguna semula, di khuatiri dapat menjejaskan rasa makanan yang baru diletak dan seterusnya membantutkan selera kita.
Jangan risau, ada cara menghilangkan bau tupperware anda hanya menggunakan bahan semulajadi yang terdapat di dapur.

Foto Kredit: thesweethome.com

Cara Menghilangkan Bau Tupperware Dan Bekas Makanan
Berikut adalah 7 tips praktikal dan cara menghilangkan bau tupperware yang kurang enak ini. Mudah saja!
1. Baking soda
Baking soda atau soda penaik / soda bikarbonat boleh anda gunakan untuk menyerap menghapuskan bau dengan sangat berkesan.
Caranya mudah, campurkan soda ini dengan air suam, kemudian gosokkan pada bahagian dalam bekas makanan tersebut. Biarkan seketika dan bilas.
Jika masih berbau, biarkan ia terendam dalam larutan soda penaik tadi dengan lebih lama, iaitu lebih kurang semalaman.
Foto Kredit: homekeepinghq.com
2. Surat Khabar
Gunakan surat khabar lama yang telah diramas dan direnyukkan. Sumbatkan ke dalam bekas makanan yang kering dan telah dicuci. Tutup penutupnya dan biarkan semalaman.
Keesokan harinya, bau yang melekat akan terserap ke dalam kertas surat khabar ini. Jangan lupa cuci atau bilas sedikit bekas tersebut sebelum menggunakannya kembali.
Foto Kredit: homesavvyatoz.com
3. Cuka
Selain bahan di atas, cuka juga adalah agen pencuci semulajadi yang efektif.
Setelah mencuci bekas makanan atau minuman anda dengan air dan sabun pencuci, tuangkan cuka ke dalam bekas dan biarkan selama kurang lebih tiga minit untuk menghilangkan bau tak sedap.
Kemudian, buangkan cuka dan cuci semula dengan sabun dan bilas dengan air.
Foto Kredit: tescoliving.com
4. Garam
Selepas mencuci bekas makanan atau tupperware, taburkan sejemput garam ke dalamnya. Tutupkan bekas dan biarkan selama 1-2 jam.
Secara semulajadi, garam akan bertindak menyahkan bau makanan atau minuman yang masih tertinggal sekaligus menghilangkan bau tupperware anda.
Foto Kredit: axialind.com
5. Perahan Limau Nipis / Lemon
Perahkan limau nipis atau lemon dan gosokkan limau nipis tadi ke seluruh bahagian dalaman bekas tupperware. Biarkan sebentar sekitar 2-3 minit dan bilas semula dengan air bersih.
Menariknya, lemon bukan saja membantu menghilangkan bau tupperware, tetapi ia juga boleh digunakan bersama garam untuk menghilangkan kotoran degil yang masih tersisa.
Foto Kredit: rightsided.org
6. Serbuk Teh
Satu lagi bahan semulajadi yang boleh menyerap aroma dengan pantas adalah teh. Anda boleh menggunakan serbuk teh yang telah digunakan ataupun belum.
Setelah bekas dicuci, letakkan uncang teh ini dan tutup bekasnya hingga bauan tadi hilang.

7. Jemur Bawah Matahari
Seterusnya, anda boleh menghilangkan bau tupperware ini dengan memanfaatkan sinaran matahari. Mudah saja, jemurkan bekas makanan yang telah dicuci tadi.
Anda akan mendapati tiada lagi bau yang tersisa di dalamnya.
Foto Kredit: eva.vn
Segera Cuci Selepas Digunakan
Tidak dinafikan, aroma makanan memang lazat ketika baru dimasak dan dihidangkan. Tapi, apabila tinggal sisanya saja, tentulah baunya akan bertukar menjadi busuk dan tidak sedap.
Maka, cepat-cepatlah mencuci bekas makanan ini sebaik saja anda selesai menghabiskan makanan di dalamnya.


6 Cara Menghilangkan Bekas Jerawat Dengan Cepat Dan Mudah

Cara Menghilangkan Bekas Jerawat
Bagi sesetengah orang yang mempunyai masalah jerawat, anda mungkin telah berjaya mengatasinya. Tahniah kepada anda!.
Tunggu dulu, jangan terlalu gembira.  Anda mungkin berdepan lagi satu masalah yang besar, iaitu bagaimana untuk menghilangkan bekas jerawat tersebut. Ada yang berparut dan ada juga yang berlubang pada bekas jerawat tersebut. Bahasa jahatnya, “Muka macam permukaan bulan”. Jika mahukan maklumat terperinci tentang jerawat, layari portal Kementerian Kesihatan Malaysia.

Berikut terdapat beberapa cara menghilangkan bekas jerawat bagi mengembalikan seri pada wajah anda.
1. Guna krim rawatan
Pertama sekali, dengan menggunakan krim rawatan yang kebiasaannya mengandungi gabungan glikolik dan asid salisilik. Anda hanya perlu meratakan krim di bahagian bekas jerawat tersebut dan biarkannya. Ia adalah cara yang amat popular dan anda boleh dapatkan krim tersebut di mana-mana farmasi yang berdekatan pada harga yang amat berpatutan.

Kami tidak dapat cadangkan jenama yang sesuai, kerana tidak semua orang mempunyai kulit yang sama. Cara menghilangkan bekas jerawat menggunakan krim adalah yang paling mudah. Boleh cari di mana-mana farmasi yang berdekatan. Jika berjumpa doktor pakar kulit, itu lebih baik kerana beliau akan memberikan krim yang sesuai untuk kulit kita.

2. Gunakan serum
Anda juga boleh menggunakan serum yang dapat menghilangkan bekas jerawat dengan lebih pantas dan lebih berkesan, tetapi ianya lebih mahal berbanding menggunakan krim. Anda hanya menyapu serum tersebit ke seluruh muka dan bukan hanya di tempat yang bermasalah sebanyak dua kali sehari.
Dalam masa empat minggu, kulit muka anda akan kembali ke tona asal dan bekas jerawat tersebut tidak lagi kelihatan.
Harus diingatkan sekali lagi, cara menghilangkan bekas jerawat menggunakan serum bakal menelan belanja yang banyak. Ia boleh digunakan sebagai pilihan jika ada duit simpanan lebih. Tambahan lagi, serum juga dikatakan boleh digunakan sebagai agen anti-penuaan. Berani ambil suntikan serum?
3. Guna topeng muka
Cara ketiga untuk menghilangkan bekas jerawat adalah dengan menggunakan topeng muka yang biasanya telah direndam dengan cecair yang dapat membantu menghilangkan bekas jerawat di muka. Cuma perlu memakai topeng tersebut selama sepuluh minit, tanggalkannya dan urut muka anda dengan lebihan cecair tersebut. Kulit muka akan terus kelihatan berseri selepas melakukannya. Jika diamalkan setiap hari, perbezaan ketara dapat dilihat dalam beberapa minggu. Walaupun nampak mudah, cara menghilangkan bekas jerawat menggunakan topeng muka sangat leceh. Kalau rajin, apa salahnya!
4. Guna toner
Toner kulit juga sedikit sebanyak dapat membantu mempercepatkan kadar pertumbuhan sel-sel kulit yang rosak terutamanya bekas jerawat. Jika digunakan setiap hari, bekas-bekas jerawat bakal hilang dalam masa 1 atau 2 minggu sahaja.
Malah, ia juga boleh berfungsi sebagai rawatan jerawat-jerawat sedia ada di muka anda. Oleh itu anda dapat menjimatkan duit serta hanya menggunakan satu cara untuk atasi kedua-dua masalah jerawat dan bekas jerawat di muka.
Jerawat hilang, bekas jerawat pun hilang. Menarik bukan?
5. Guna rawatan tiga-langkah (krim pembersih, gel pemutih, krim pelembap)
Seterusnya anda boleh amalkan rawatan tiga-langkah terutamanya untuk bekas jerawat yang amat degil dan susah untuk hilang. Langkah pertama adalah dengan menggunakan krim pembersih diikuti dengan gel pemutih dan diakhiri dengan krim pelembap.
Secara bersendirian ketiga-tiganya tidak berkesan tetapi jika digunakan bersama-sama, akan membantu satu sama lain dengan menghilangkan bekas jerawat di samping mengandungi asid yang boleh mengelupas lapisan bermasalah dan akhir sekali memutihkan kulit.
6. Langkah terakhir – cuba rawatan laser dan filling
Jika anda telah amalkan pelbagai cara seperti di atas dan masih berdepan dengan bekas jerawat yang amat susah untuk ditanggalkan, sudah tiba masanya anda melakukan rawatan laser dan pengisian (filling).
Laser ablatif akan menjadikan bekas jerawat anda menjadi wap, dan membenarkan kulit baru yang lebih licin mengambil alih tempatnya. Laser tanpa ablatif dapat membantu untuk mengaktifkan pengeluaran kolagen tanpa merosakkan permukaan kulit muka anda.
Manakala suntikan pengisian (filling) akan bantu mengisi bahagian yang ditinggalkan oleh parut-parut bekas jerawat yang dalam. Rawatan ini akan menelan belanja yang tinggi berbanding rawatan yang lain. Ini cara menghilangkan bekas jerawat yang paling efektif.
Harus diingat
Bergantung kepada tahap keseriusan bekas jerawat dan juga kemampuan kewangan anda, terdapat pelbagai cara untuk menghilangkan bekas jerawat seperti di atas dan tidak terdapat sesuatu rawatan yang berkesan untuk semua orang. Lain orang, lain cara menghilangkan bekas jerawat yang diamalkan.
Jika tidak selesa dengan cara diatas yang mungkin agak ekstrem, boleh cuba hilangkan parut jerawat cara tradisional. Semuanya menggunakan bahan semulajadi dengan nasihat dan petua orang lama.
Selamat mencuba!


“Biji Putih Apa Pula Ni Di Bawah Mata?”- Ketahui Tentang Biji Kolesterol & Cara Menghilangkannya!

Milia atau biji kolesterol ialah benjolan putih kecil yang biasa ditemui pada pipi, hidung atau kelopak mata. Malah, ia juga boleh muncul di bahagian lain badan. Selain itu, cara menghilangkan biji kolestrol perlu dilakukan dengan kaedah yang betul.
Sista (cysts) kecil, warna putih susu atau kekuningan itu sendiri adalah simptom utama milia. Kadang-kadang, ia disalah anggap sebagai white head (jerawat). Tetapi milia tidak gatal atau menyebabkan sebarang kesakitan atau ketidakselesaan.

Baca juga: Malunya Tumit Kaki Pecah & Merekah! Relaks, Cuba 6 Cara Ini, Baru Sedap Bergesel
CARA MENGHILANGKAN BIJI KOLESTROL (MILIA)
Gambar hiasan: Google.

PUNCA BIJI KOLESTROL
Kulit boleh mengelupas sendiri secara semula jadi. Sel kulit lama dibuang untuk memberi ruang kepada sel kulit baru yang sihat.

Apabila sel kulit lama tidak tertanggal, ia boleh terperangkap di bawah kulit. Lama kelamaan, sel mengeras dan membentuk sista kecil. Ini yang dipanggil sebagai milia.
Manakala, jenis milia yang lain disebabkan oleh:

Kerosakan kulit akibat ruam, kecederaan, atau matahari.
Menggunakan kortikosteroid (steroid) untuk masa yang lama.
Keadaan genetik atau autoimun.

CARA MENGHILANGKAN BIJI KOLESTROL BAWAH MATA
Terdapat beberapa cara yang boleh membantu untuk menghilangkan biji kolestrol di bawah mata, mengikut golongan di bawah.
1. BAYI
Tiada rawatan diperlukan untuk biji kolestrol bayi. Tetapi anda harus membersihkan muka mereka dengan:

Basuh setiap hari dengan air suam.
Menyapu lembut bukan menggosok kulit bayi yang halus dan kering.

Jangan sekali-kali menggunakan losyen atau sebarang produk mengelupas kulit mati (exfoliators) untuk orang dewasa pada kulit bayi. Jika perlu, sabun bayi yang lembut boleh digunakan.
Sekiranya, milia tidak hilang selepas beberapa bulan, berbincang dengan pakar pediatrik anak anda.
2. ORANG DEWASA
Seperti bayi, biji kolesterol orang dewasa mungkin hilang dengan sendirinya. Rawatan di rumah seperti produk mengelupas, retinol atau facial peels boleh membantu beberapa jenis biji kolesterol yang degil.
Dapatkan nasihat doktor sebelum memulakan sebarang rawatan di rumah. Produk-produk tersebut mungkin tidak disyorkan untuk semua milia atau kulit.
3. JANGAN SESEKALI CUBA MEMICIT BIJI KOLESTROL
Jangan sekali-kali cuba memicit biji kolesterol diri anda atau bayi. Biji kolestrol tidak boleh dibuang dengan cara ini kerana anda boleh merosakkan atau membuat parut di wajah anda.
Jika ia tidak hilang sendiri atau dengan rawatan di rumah, berbincang dengan doktor. Biji kolesterol boleh dirawat dengan membuangnya seperti kaedah ini:

Sejuk melampau (krioterapi).
Panas melampau.
Pembedahan laser.
Facial peels.
Dermabrasion.
Ubat topikal atau oral.

ADAKAH BIJI KOLESTROL BOLEH MUNCUL KEMBALI?
Gambar hiasan: Guido Mieth – GettyImages.
Cara terbaik untuk mencegah biji kolesterol adalah dengan rutin penjagaan kulit yang sihat, ia termasuk:

Cuci muka dua kali sehari.
Exfoliate kulit dua hingga tiga kali seminggu. Tanya doktor anda produk mana yang selamat dan berkesan untuk kulit.
Menggunakan pelindung matahari dengan sekurang-kurangnya SPF 30 setiap hari, walaupun dalam keadaan mendung.

GOLONGAN BERISIKO
Ia adalah perkara biasa bagi bayi untuk mempunyai milia. Ini kerana kulit bayi yang baru lahir masih belajar untuk mengelupas sel kulit mati. Milia bayi biasanya hilang dengan sendirinya dalam beberapa minggu atau bulan.
Semua peringkat umur dan jenis kulit boleh mendapat milia. Tetapi beberapa perkara meletakkan anda lebih berisiko, seperti:

Kurang kebersihan dan penjagaan kulit yang betul.
Penggunaan solekan berasaskan minyak atau produk penjagaan kulit yang menyumbat pori-pori.
Kurang tidur.
Keadaan kulit seperti kelemumur.
Penggunaan ubat steroid dalam jangka masa yang panjang.

Sumber: American Academy of Ophthalmology


5 Cara Menghilangkan Bintik Hitam (Blackhead) Di Muka & Hidung Secara Semulajadi

Cara Menghilangkan Bintik Hitam
Bila lihat muka di cermin yang ada ‘blackhead‘, tentu seorang wanita itu rungsing. Tentunya mereka inginkan kulit yang licin dan mulus.
Apa itu bintik hitam?
Bintik hitam adalah jerawat yang tidak mempunyai kulit di atasnya. Disebabkan ia tidak berkulit dan terdedah kepada udara, lapisan atas teroksida dan bertukar kepada warna gelap.Selalunya ada di kawasan hidung dan muka. Terdapat 5 cara semulajadi untuk menghilangkan bintik hitam tersebut:

1. Jadikan Pengelupasan (Exfoliation) dan Pelelesan Mikro (Microdermabrasion) Sebahagian Daripada Tabiat Mingguan Anda
Terdapat banyak benda yang anda boleh gunakan untuk mengelupas dan menghilangkan bintik hitam yang terdapat di dalam kabinet rumah anda sekarang. Kegemaran saya ialah:
Terutamanya untuk kulit berminyak dan untuk menghilangkan bintik hitam. Buah pala membantu menghilangkan minyak, memberikan kuasa sentalan, dan meninggalkan kulit yang sangat licin. Asid laktik di dalam susu pula membantu memecahkan sel-sel kulit supaya ia hilang apabila anda membilas muka anda.

2. Melakukan Tepukan Madu
Madu yang anda gunakan haruslah benar-benar melekit untuk menjadikannya berkesan. Tuangkan sedikit madu di tangan anda dan tepuk bahagian muka yang berbintik hitam untuk menghilangkannya. Madu tersebut akan melekit pada liang anda dan angkat tangan anda bagi menghilangkan bintik hitam.

Ia juga menawarkan sokongan antibakteria dan antioksida, saki-baki madu tersebut akan tertinggal di dalam liang dan tidak akan teroksida (dan bertukar hitam) secepatnya. Terus lakukannya selama 3 minit dan bilas muka anda dengan air.
3. Guna Putih Telur untuk Menanggalkan Kotoran Berminyak
Bermula dengan muka yang bersih, ratakan putih telur menggunakan jari atau berus. Mula dengan satu lapisan nipis dan biar ia kering sebentar. Kemudian sapukan lapisan kedua di atas dan biarkannya kering sepenuhnya.
Biarkan topeng ini kering selama 15 minit. Muka anda akan berasa tegang dan akhiriny dengan menyapu putih telur tersebut dengan kain basah yang suam sepenuhnya.
4. Gunakan Topeng Tanah Liat Kosmetik untuk Menyerap Minyak
Secara asasnya, campurkan 1 sudu tanah liat dengan 1 sudu cuka sider epal (atau air tulen) dan kacau sehingga anda mempunyai campuran yang tidak berketul. Ratakan di seluruh muka anda, atau di kawasan yang mempunyai bintik hitam. Biar untuk kering selama 15-20 minit. Ambil kain basah suam untuk menekan topeng selama beberapa saat, kemudian dengan perlahan-lahan sapukannya.
5. Jika Kesemuanya Gagal, Gunakan Berus Gigi Bersih
Jangan guna kaedah ini melainkan cara lain di atas gagal.
Gunakan berus bulu lembut, tuangkan sedikit jus limau pada berus gigi, dengan satu atau dua titik minyak seperti jojoba, tamanu atau semambu. Dengan perlahan sental kawasan berbintik dengan kepala berus gigi tersebut. Anda boleh bilas dengan air dan tuangkan limau dan minyak jika perlu.
Artikel asal boleh didapati di sini:
http://www.crunchybetty.com/5-natural-ways-to-remove-blackheads


Ini 7 Kaedah Buang Bulu Badan Secara Semula Jadi, Tak Perlu Lagi Waxing & Laser!

Daripada waxing hingga bercukur dan juga laser, anda telah menjalani semua kaedah ini untuk mendapatkan kulit licin, tanpa cela dan bebas bulu. Tetapi, jika anda bosan dengan semua kaedah ini, ada cara menghilangkan bulu badan yang lebih semula jadi.
Jadi, sudah tiba lah masanya untuk aplikasikan 7 kaedah di bawah yang mudah didapati di dapur rumah anda.

Baca juga: Wanita 50 Tahun Kongsi 17 Petua Penjagaan Diri, Patutlah ‘Maintain’ Awet Muda & Sihat!
CARA MENGHILANGKAN BULU BADAN

7 KAEDAH BUANG BULU BADAN DENGAN BAHAN SEMULA JADI
Walaupun home remedies ini mungkin bukan penyelesaian yang kekal, penggunaan yang kerap pada muka dan badan anda akan memastikan pertumbuhan bulu berkurangan.

1. PES BETIK MENTAH DENGAN KUNYIT
Betik mengandungi enzim papain yang membantu mengurangkan pertumbuhan bulu. Kunyit mengandungi antioksidan untuk melawan bakteria dan dengan itu, ia berfungsi paling baik untuk kulit sensitif. Ia adalah salah satu cara terbaik untuk membuang bulu badan secara kekal.

Hancurkan sedikit betik mentah ke dalam pulpa berair dan tambah satu hingga dua sudu serbuk kunyit ke dalamnya.
Campurkan hingga menjadi pes dan sapukan ke seluruh muka dan badan anda.
Biarkan selama 15 – 20 minit dan basuh.
Sapukan sekali atau dua kali seminggu dengan kerap selama 2-3 bulan.

2. TEPUNG JAGUNG DAN TELUR MENTAH
Telur mengandungi sifat yang berkhasiat untuk kulit. Manakala, tepung jagung serta gula membantu menghilangkan bulu dan sel kulit mati. Kaedah ini salah satu cara terbaik untuk membuang bulu badan secara kekal.

Ambil sebiji telur mentah dan asingkan putih telur daripada kuning telur.
Masukkan satu sudu teh tepung jagung dan gula ke dalam putih telur.
Sapukan pes dengan tebal pada tangan atau kaki.
Tingkatkan kuantiti bahan berdasarkan kawasan yang anda ingin sapukan.
Anda akan merasakan mask telur menegang pada kulit anda selepas 20-30 minit.
Kemudian, kupas mask dan keringkan.

3. GULA, MADU DAN LEMON
Madu bertindak sebagai pelembap semula jadi, manakala gula membantu membuang sel kulit mati dengan mengelupas kulit. Lemon ialah peluntur kulit yang berkesan dan gabungan ketiga-tiga bahan ini berfungsi secara ajaib dalam menghilangkan bulu yang tidak diingini.

Campurkan satu sudu gula, lemon, dan madu.
Kemudian, panaskan perlahan-lahan sehingga ia bertukar kepada pes seperti lilin.
Tambah sedikit air jika perlu dan sapukan pada bahagian kecil pada badan anda.
Tutup kawasan itu dengan jalur waxing, tepuk dan tanggalkan ke arah yang bertentangan dengan pertumbuhan bulu anda.
Taburkan sedikit tepung jagung atau serbuk talkum pada kawasan tersebut sebelum anda memulakan proses.
Sebaik sahaja anda selesai, gunakan pelembap untuk mengelakkan kulit kering.

4. OATMEAL DAN SKRUB PISANG

Oatmeal bertindak sebagai penyental badan yang lembut dan pisang membantu melembutkan kulit anda. Apabila anda menggunakan campuran ini, ia bukan sahaja menghilangkan semua bulu yang tidak diingini tetapi juga mengurangkan pertumbuhan selanjutnya.

Campurkan dua sudu makan oat dengan sebiji pisang yang telah ditumbuk untuk dijadikan pes.
Sapukan campuran ini pada kawasan yang diperlukan dan urut perlahan-lahan ke arah yang bertentangan dengan pertumbuhan bulu anda.
Biarkan ia berehat selama 20 minit.
Bilas dengan air sejuk dan keringkan.

5. JUS BAWANG PUTIH
Bawang putih adalah sumber sulfur, selenium dan zink yang hebat yang membantu dalam proses penyingkiran bulu.

Ambil beberapa ulas bawang putih, hancurkan dan keluarkan jus daripadanya.
Celupkan kapas dalam jus ini dan sapukan pada kawasan kulit anda yang mempunyai bulu yang tidak diingini.
Biarkan selama 15 – 20 minit dan basuh dengan air suam.
Ikutinya dengan menggunakan pelembap kegemaran anda untuk menghilangkan bau bawang putih yang menusuk.

6. TEPUNG JAGUNG DAN SUSU
Apabila tepung jagung dengan pes susu disapu pada kulit anda, ia cepat melekat pada folikel bulu dan memegangnya dengan kuat. Semua bulu lembut ditarik apabila anda menanggalkan mask. Perlu diingat bahawa campuran ini mungkin tidak berfungsi dengan baik untuk mereka yang mempunyai bulu keras.

Campurkan setengah cawan tepung jagung dengan satu cawan kecil susu untuk dijadikan pes.
Sapukan pes ke seluruh kawasan yang anda ingin keluarkan bulu.
Biarkan selama 20 minit atau sehingga ia benar-benar kering.
Kemudian, kupas dan keringkan.

7. SERBUK AIR MAWAR DAN TAWAS
Tawas membantu menghilangkan bulu yang tidak diingini, kedutan dan tumit merekah. Ia biasanya digunakan untuk menulenkan air dan juga sebagai bahan dalam deodoran serta selepas bercukur. Ia mudah didapati di kedai dalam bentuk serbuk atau batu.
Air mawar pula menghidrat, tona sekata dan memberikan kulit anda cahaya semula jadi. Gabungan berkuasa ini terbukti menjadi penyelesaian yang sempurna untuk menghilangkan bulu badan yang tidak diingini.

Campurkan setengah sudu serbuk tawas kepada tiga sudu teh air mawar dan sapukan pes pada kulit anda.
Biarkan selama kira-kira 45-60 minit dan kemudian basuh dengan air sejuk.
Sapukan pelembap atau minyak kelapa untuk memastikan kulit anda lembut dan terhidrat.

Sumber: MyGlamm


6 Cara Menghilangkan Demam Panas Untuk Orang Dewasa

Haba badan manusia terhasil akibat daripada proses penjanaan tenaga yang diperlukan untuk aktiviti badan seperti pergerakan otot. Semasa sihat, penjana utama datang dari hati manakala ketika bersenam pula otot menjadi pengeluar haba utama.
Foto Kredit: wikihow.com

Proses penjanaan haba ini dipengaruhi oleh hormon badan dan otak. Di dalam keadaan normal, suhu badan ditentukan oleh proses penjanaan dan juga proses kehilangan haba.
Demam dapat dikesan melalui kenaikan takat suhu tetap badan.. Peningkatan suhu badan boleh disebabkan oleh tiga proses iaitu kenaikan suhu yang ditetapkan pada pusat kawalan yang terdapat di otak, peningkatan di dalam penjanaan haba pada otak dan pengurangan di dalam kehilangan haba badan.

Apa yang kita faham tentang demam?
Menurut tulisan Dr. Jamilah Abdullah, demam adalah tindak balas normal badan terhadap sebarang jangkitan dan penyakit-penyakit lain.

Ia bukanlah satu penyakit tetapi gejala yang selalunya menandakan anda mempunyai jangkitan kuman atau virus. Suhu badan normal adalah 36.5°C-37.5°C, jika melebihi tahap suhu ini anda disahkan demam.
Macam mana boleh demam?
Berikut adalah antara penyebabnya:
1. Jangkitan virus penyebab kepada selsema, sakit tekak dan cirit-birit
2. Jangkitan kuman di paru-paru (pneumonia), batuk kering (TB) dan jangkitan saraf (meningitis)
3. Demam malaria/denggi/HIV
4. Penyakit sendi
5. Ubat seperti antibiotik dan sebagainya
6. Barah/Kanser
Cara menghilangkan demam panas
Foto Kredit: vnexpress.net
Ini adalah antara rawatan demam. Jangkitan ringan selalunya akan lega tanpa rawatan kerana sistem imunisasi berjaya menangani jangkitan.
Berikut adalah antra perkara yang boleh dilakukan dirumah ketika demam panas. Namun,hanya untuk demam yang ringan <38°C dan tiada komplikasi.
1. Banyakkan minum air
Foto Kredit: prevention.com
Minum air atau cecair dengan kerap untuk menambah kehilangan bendalir dalam badan.
2. Makan hidangan ringan
Foto Kredit: romancingthestoveblog.wordpress.com
Makan makanan ringan dan mudah hadam seperti sup. Bukan makanan rapu.
3. Mandi air suam
Foto Kredit: patdolanplumbing.com
Cuba mandi dengan menggunakan air suam untuk meredakan demam.
4. Jangan selimut
Berpakaian longgar, jangan berselimut kerana ini akan meningkatkan suhu badan.
5. Makan ubat
Foto Kredit: globewatchpharm.org
Makan ubat seperti Paracetamol dengan jumlah yang tepat untuk meredakan demam
6. Mendemah
Ini orang-orang dulu biasa buat. Cuba mendemah bahagian badan seperti kepala, kaki dan abdomen dengan tuala basah boleh juga menurunkan suhu badan

Bila perlu jumpa doktor?
Biasanya, demam akan pulih jika kita makan ubat yang sepatutnya. Namun, jika anda mempunyai gejala yang serius seperti di bawah, sila berjumpa doktor dengan segera. Takut-takut, demam denggi pula.
1. Jika suhu badan melebihi ≥38°C rawatan di rumah tidak akan membantu.
2. Baru pulang dari perjalanan luar negara.
3. Mendapat gejala lain seperti ruam, pendarahan, sawan, mengantuk, sesak nafas, sakit-sakit sendi, atau bengkak-bengkak badan
4. Sakit perut, mata atau tulang pipi.
5. Mempunyai lain-lain penyakit seperti kencing manis dan barah.
6. Tidak dapat mengambil makanan dan bendalir yang cukup.
7. Sering buang air kecil dan mengalami kesakitan atau dengan kadar yang sedikit.
8. Tidak ada perubahan selepas 4 ke 5 hari.
9. Demam masih berlarutan walaupun dengan rawatan di rumah.
10. Demam berkaitan dengan kecederaan
Macam mana mahu cegah demam?
1. Elakkan dari mendekati seseorang yang demam berpunca daripada penyakit berjangkit seperti TB
2. Mengamalkan kebersihan .
3. Menjauhi tempat-tempat yang sesak seperti perhimpunan jalanan dan pusat membeli-belah yang sesak
4. Sentiasa aktif dan melakukan senaman secara berkala
5. Ambil diet yang seimbang dan sihat.
Sumber: Jabatan Penerangan Malaysia dan Kementerian Kesihatan Malaysia


Cara Menghilangkan Gout & Buang Asid Urik Dalam Badan

Hanya orang yang menderita gout faham, betapa sakitnya bila nak pijak lantai!
Apakah itu gout?
Gout dan sakit sendi sering dihidapi oleh kaum lelaki dalam lingkungan usia antara 30 hingga 60 tahun.

Bagi yang tidak tahu, gout adalah sejenis penyakit disebabkan berlebihan asid urik di dalam badan. Ia adalah salah satu penyakit yang paling lama dihidapi manusia sejak zaman dahulu kala lagi. Pada masa dahulu gout boleh menyebabkan kemudaratan dan kecacatan. Namun, kini dengan kemajuan
dalam bidang perubatan, gout boleh dikawal.
Cara menghilangkan gout
Foto Kredit: itriagehealth.com

Mudah sahaja. Jika ingin tahu cara menghilangkan gout, jangan biarkan kandungan asid urik dalam badan tinggi. Kurangkan kandungan asid urik dalam badan. Boleh buat blood test untuk melihat kadar asid urik.

Asid urik adalah bahan kumuhan berasal dari sejenis protein yang dipanggil purin.Bagi penghidap gout, asid urik yang berlebihan tidak dibuang dan berkumpul di dalam sendi. Badan kita membuang bahan kumuhan ini melalui air kencing (urin).
Ada banyak ubat yang boleh membantu mengurangkan kesakitan ini. Cuma harganya mungkin agak mahal. Untuk alternatif, boleh juga guna cara semula jadi yang menawarkan manfaat tambahan kesihatan untuk tubuh badan. Ia dikatakan dapat membuang hablur asid urik dalam sendi.
Cara membuang asid urik
Kami kongsikan tips dan cara yang dikatakan berkesan untuk membuang asid urik dalam badan melalui Internet. Mungkin boleh percaya, mungkin tidak. Kenalah cuba dahulu!
Foto Kredit: fitlife.tv
Ikut resepinya seperti di bawah:
Bahan-bahan:
1 biji timun (saiz sederhana)
2 batang saderi
1 hiris lemon
1 inci akar halia muda (ginger root)
Cara-Cara:
1. Sediakan bahan-bahan seperti di atas dan bersihkan terlebih dahulu. Pastikan saderi tiada kotoran.
2. Potong timun menjadi lebih kecil.
3. Potong lemon separuh. Buangkan kulit. Anda boleh meletakkan yang satu lagi di dalam peti sejuk.
4. Kemudian masukkan sedikit akar halia muda (ginger root)
5. Campurkan semua dan blend.
6. Sedia untuk diminum setiap hari.

Resipi bergambar dalam Bahasa Inggeris:
Foto Kredit: fitlife.tv

Akhir Kata
Resipi di atas hanyalah satu panduan sahaja. Pantang, pantang juga. Jangan main langgar sahaja.
Panduan ini bukannya satu permanent solution kepada masalah gout. Maka, ubahlah cara hidup anda untuk memastikan paras asid urik yang normal
Janganlah lupa amalkan cara hidup sihat untuk mengelak dari menghidap penyakit-penyakit yang berhubungkait dengan gout.


Tak Payah Stres Lagi Bila Pakaian Kena Kesan Kunyit, Ini Cara Paling ‘Menjadi’ Anda Boleh Guna!

Kotoran kunyit pada pakaian merupakan antara kesan degil yang sukar untuk dihilangkan. Oleh itu, kali ini penulis ingin berkongsi beberapa cara menghilangkan kesan kunyit yang sukar itu pada pakaian anda.
Terdapat lapan cara menghilangkan kesan kunyit, sama ada pakaian anda berwarna putih atau berwarna-warni. Jom cuba!

Baca juga: Cara Halau Babi Hutan Yang Selalu Rosakkan Kebun, Kalau Berani Guna Cara Nombor 2!
CARA MENGHILANGKAN KESAN KUNYIT PADA PAKAIAN

1. SEGERA BERSIHKAN KOTORAN KUNYIT PADA PAKAIAN
Cara menghilangkan kesan kunyit pada pakaian adalah dengan membersihkannya dengan segera. Hal ini kerana, semakin lama kesan kunyit menempel pada baju, semakin sukar ia dihilangkan.

2. CECAIR ANTI KOTORAN DEGIL
Gunakan produk cucian yang mempunyai kandungan khas untuk menghilangkan kesan degil seperti kunyit. Sebelum baju tersebut bercampur dengan pakaian kotor yang lain, sapukan cecair anti kotoran degil terlebih dahulu.
3. GUNA HIDROGEN PEROKSIDA PADA PAKAIAN PUTIH
Pakaian putih yang terkena kesan kunyit, boleh menggunakan hidrogen peroksida (H2O2) sebagai penyelamat! Ini cara-caranya:

Isi botol semburan dengan H2O2 sebanyak 20% dan air dengan nisbah 1:9.
Sembur cairan tersebut ke bahagian pakaian yang terkena kesan kunyit.
Rendam selama 4 jam dan selepas itu bilas seperti biasa.

4. GLISERIN
Selain itu, kesan kunyit pada pakaian boleh dihilangkan dengan menggunakan gliserin. Caranya seperti berikut:

Campurkan gliserin dan air.
Kemudian, oleskan di kawasan yang terkena kotoran kunyit.
Bilas dengan air suam dan cuci dengan mesin basuh seperti biasa.

5. AIR PERAHAN LEMON

Buah lemon merupakan bahan semula jadi yang terbukti berkesan dalam proses DIY menanggalkan kotoran degil. Cara-caranya adalah:

Hiris buah lemon kepada dua bahagian.
Perah airnya tepat di atas bahagian pakaian yang terkena kesan kunyit.
Biarkan selama 1.5 jam dan kemudian cuci seperti biasa.

6. PELUNTUR PAKAIAN
Menggunakan peluntur pakaian juga boleh membantu menghilangkan kesan kunyit yang degil. Langkah-langkahnya:

Pertama sekali, anda perlu membaca label pada pakaian kerana terdapat jenis yang tidak boleh menggunakan peluntur.
Sekiranya pakaian anda boleh menggunakan peluntur, berus bahagian yang terkena kesan kunyit dengan berhati-hati dan basahkan dengan air.
Kemudian, tuangkan 4-5 titis cecair peluntur pakaian ke atas kawasan yang kotor dengan kesan kunyit.
Gosok perlahan dengan jari tangan dan cuci dengan air biasa. Boleh ulangi langkah ini jika terdapat lagi kesan kotor.
Seterusnya, sediakan air sejuk dan masukkan satu cawan peluntur pakaian.
Rendam pakaian dalam larutan tersebut dan biarkan selama 20 minit. Bilas seperti biasa.

7. CUKA PUTIH
Kaedah membersihkan kesan kunyit menggunakan cuka putih dapat menghilangkan kesan kotor pada kain halus seperti sutera, linen dan lain-lain. Cara-caranya:

Campurkan 2 sudu makan cuka putih dengan 1 sudu makan sabun pencuci pakaian ke dalam mangkuk.
Rendam pakaian yang terkena kotoran kunyit dengan campuran tadi selama 30 minit.
Kemudian, bilas dengan air bersih sehingga tiada baki larutan cuka dengan sabun pencuci pakaian sekali lagi.
Seterusnya, masukkan 2-3 titis sabun pencuci pakaian yang dituang ke dalam baldi berisi air sejuk.
Rendam pakaian dalam larutan tersebut selama 30 minit dan bilas dengan air sejuk.
Biarkan ia kering di bawah pancaran matahari.

8. CAMPURAN HAND SANITIZER
Hand sanitizer mengandungi alkohol amat bermanfaat dalam menghilangkan kesan kunyit. Selain itu, anda juga memerlukan kain, berus gigi, detergent dan baking soda. Ikuti langkah di bawah:

Bersihkan kawasan yang terkena kotoran kunyit dengan air bersih dan lakukan dengan lembut.
Keringkan atau serap kelembapan kawasan kotor tadi dengan kain lembut secara berhati-hati agar kesannya tidak bergeser ke tempat lain.
Tuangkan hand sanitizer ke kawasan itu dan guna berus gigi untuk meratakannya. Kemudian, bilas pakaian seperti biasa.

Sumber: Orami


3 Cara Menghilangkan Ketiak Hitam, Guna Petua Tradisional

Cara Menghilangkan Ketiak Hitam
Suka atau tidak, jika ketiak warna hitam, wanita biasanya akan rasa rendah diri. Walaupun ketiak itu berada di tempat yang sulit dan tidak boleh dilihat dengan mudah, hati tetap rasa tidak selesa.
Bagi yang sudah bersuami, pasti malu jika suami ternampak ketiak si isteri yang berwarna hitam. Bagaimanakah cara menghilangkan ketiak hitam ini?

1. Guna kapur sireh dan sebiji limau nipis
Ini petua menghilangkan ketiak hitam yang pertama. Campurkan kapur dengan perahan limau nipis hingga sebati dalam satu bekas atau piring. Sapukan campuran tadi di kawasan ketiak anda. Biarkannya lebih kurang dalam 15 minit. Lakukannya selepas mandi dan amalkan setiap hari selama seminggu. Ulang selang sehari minggu berikutnya.
Bukan setakat yang hitam itu kurang, ketiak juga sudah tida berbau lagi. Boleh juga sapukan di leher dan celah paha. Pastikan kalau ada rasa pedih, luka atau melecet, berhenti serta-merta dan bilas dengan air.

2. Guna buah betik
Ini antara cara menghilangkan ketiak hitam yang diambil dari majalah Mingguan Wanita. Katanya, parut buah betik yang hampir masak sehingga halus. Letakkan ramuan ini di ketiak selepas anda mandi dan biarkan selama beberapa minit. Bilas dengan air, lakukan secara kerap. Anda pasti berpuas hati dengan hasilnya.

3. Guna sireh dan beras
Juga dari Mingguan Wanita. Kisar segenggam beras sehingga halus. Kemudian tumbuk beberapa helai daun sirih sehingga lumat. Campurkan kedua-dua bahan tadi dan kacau sehingga sebati. Sebelum mandi, lumurkan dahulu campuran sirih dan beras tadi ke seluruh tubuh badan terutama di bahagian ketiak dan celah paha.
Kemudian gosok-gosokkan ia dengan perlahan sehingga semua bahan yang telah dilumur tanggal dari badan. Petua ini bukan sahaja menjadikan kulit badan anda halus, malahan ia juga akan membantu menanggalkan daki dan kesan hitam.
Ketiak Hitam Ketika Mengandung
Bagaimana pula kalau ketiak hitam saat hamil? Adakah ini normal, ditambah lagi dengan rasa gatal dan berbau? Ada orang kata, kalau ketiak hitam, tandanya anak lelaki? Benarkah?
Mengikut pengalaman beberapa orang yang sudah mengandung beberapa kali, mereka biarkan sahaja. Ketiak hitam terjadi kerana perubahan hormon. Tidak ada petua khusus untuk menghilangkan ketiak hitam untuk ibu mengandung.
Walaupun nampak bagaikan ada jalur lipatan, tidak perlu buat apa-apa. Nanti, selepas bersalin, ketiak hitam akan hilang dengan sendiri. Biasanya, mengambil masa lebih kurang 2-3 bulan selepas habis pantang. Sekali lagi diingatkan, tidak perlu risau kerana ia adalah normal. Juga, tidak perlu bazirkan beli sabun yang macam-macam ada dipasaran. Ia tidak akan hilang!
Malu? Tidak perlu. Doktor dan jururawat juga tidak hairan dengan ketiak anda yang hitam itu. Suami pula mesti positif, jangan jauhkan diri dari isteri semata-mata ketiak hitam!
Selamat mencuba!


8 Petua Menghilangkan Ketumbit Dengan Cepat Dan Berkesan

“Gatalnya mata ni…. Jangan naik ketumbit sudahlah. Nanti malu nak pergi pejabat sekejap lagi. Tak pasal-pasal orang tuduh aku mengendap nanti!”
Memang malu bercampur sakit bila mata diserang ketumbit. Sedih pun ada bila orang sekeliling asyik mengusik dan kata yang bukan-bukan.

Tapi sebenarnya, ketumbit adalah sejenis keradangan pada kelopak mata yang disebabkan oleh jangkitan kuman dan bukanlah sebab mengintai atau mengendap ya. Menurut sebuah artikel, Dr Muhaya menjelaskan bahawa biasanya bakteria ini membiak di akar bulu mata sebelum menimbulkan masalah.
Foto Kredit: everydayhealth.com

Apakah Ketumbit?
Menurut laman web kesihatan WebMD, terdapat dua jenis ketumbit yang biasa terjadi iaitu:

Stye: Jangkitan kuman yang berpunca pada akar bulu mata (folikel). Ketumbit jenis ini berlaku di pinggir kelopak mata. Jika ia terdapat di dalam kelopak mata, ia digelar hordeolum dan ia berpunca daripada jangkitan kuman pada kelenjar minyak dalam kelopak mata. Ketumbit jenis ini adalah agak menyakitkan, tetapi ia cepat sembuh dalam masa seminggu.
Chalazion: Timbulnya sejenis benjolan pada kelopak mata. Biasanya ia lebih besar berbanding ‘stye’ tetapi ia tidak menyakitkan. Ia adalah keradangan yang disebabkan oleh penyumbatan pada kelenjar. Dalam sesetengah kes, ‘stye’ boleh menjadi ‘chalazion’. Ketumbit jenis ini boleh berlanjutan hingga sebulan atau lebih.
Apabila seseorang mengalami ketumbit, ia akan turut diiringi dengan gejala lain seperti mata berair, gatal, sensitif, dan bengkak atau kemerahan pada kelopak mata. Namun anda tak perlu risau kerana ia tidak merbahaya dan tidak mudah berjangkit.
Lazimnya, ketumbit boleh pulih dengan sendirinya. Ada beberapa cara menghilangkan ketumbit yang boleh anda lakukan di rumah.
Stye (kiri) dan Chalazion (kanan). / Foto Kredit: wikihow.com
8 Cara Menghilangkan Ketumbit Kanak-kanak Dan Dewasa
Berikut adalah cara menghilangkan ketumbit yang boleh dicuba:
1. Bersihkan
Langkah pertama yang boleh anda lakukan apabila terkena ketumbit adalah dengan membersihkan bahagian kelopak mata dengan kerap menggunakan air bersih.
Untuk penjagaan kebersihan yang lebih rapi, anda boleh menggunakan putik kapas dan ‘mild shampoo’ seperti syampu bayi yang tidak memedihkan untuk membersihkan kelopak mata anda dan bahagian bulu mata sekitarnya.
Foto Kredit: rooseveltvision.com
2. Tuaman Panas
Cara paling selamat dan berkesan untuk melegakan ketumbit adalah dengan tuaman air yang sederhana panas. Cara ini juga amat sesuai untuk kanak-kanak dan juga bayi.
Rendamkan kain dalam air suam dan kompreskan pada kelopak mata yang terkena ketumbit tadi untuk mengatasi penyumbatan pada kelenjar di kelopak mata. Ulangi langkah ini sebanyak tiga kali sehari selama seminggu. Pastikan kain yang anda gunakan bersih ya.
Foto Kredit: forhomeremedies.com
3. Sudu
Selain menggunakan tuaman air panas tadi, anda juga boleh menggunakan sudu untuk dituam pada mata.
Caranya, rendamkan sudu tadi dalam air suam dan rasa kepanasannya agar tidak terlalu panas. Agak-agak selesa, bolehlah dituamkan pada bahagian mata yang terkena ketumbit tadi. Tuamkan sekitar 3 minit setiap kali.
Foto Kredit: searchhomeremedy.com
4. Uncang Teh Hijau
Selain menuam dengan air panas, anda boleh cuba menuam mata dengan uncang teh hijau. Selain melegakan rasa tidak selesa, teh hijau mengandungi asid tanik yang membantu melindungi daripada jangkitan.
Caranya, rendamkan uncang teh hijau ke dalam air panas. Selepas 5 minit, angkat dan keluarkan lebihan air pada uncang teh. Jika ia terlalu panas, tunggu sebentar sebelum meletakkannya pada mata. Bila suhunya sesuai, biarkan pada mata selama 5 minit. Lakukan beberapa kali sehari.

5. Daun Sirih
Ambil beberapa helai daun sirih dan bersihkan. Kemudian, panaskan sedikit di atas api atau badan cerek dan tekapkan pada mata ketumbit.
Satu lagi cara, rebuskan daun sirih hingga mendidih. Angkat daun sirih tersebut dan perah untuk mendapatkan airnya. Guna air perahan ini untuk membersihkan mata yang ketumbit.
Foto Kredit: flickr.com
6. Garam
Satu lagi petua yang dikatakan dapat menyurutkan ketumbit dengan cepat adalah dengan menambahkan garam pada tuaman.
Mudah saja, bubuhkan sedikit garam pada air panas / suam yang akan digunakan untuk tuaman. Selepas ia melarut, celupkan tuala bersih dan perah airnya. Boleh juga gunakan kapas. Tuamkan 2-3 minit pada ketumbit. Lakukan 3 atau 4 kali sehari.

7. Cuka Epal
Selain garam, anda boleh juga cuba menggunakan cuka epal (apple cider vinegar) dengan cara yang sama. Namun, elak menggunakan cuka kepada kanak-kanak kerana ia agak ‘kuat’. Pastikan cuka epal ini dilarutkan terlebih dahulu supaya asidnya tidak terlalu kuat.
Selain itu, bagi orang dewasa, anda boleh meminum sesudu cuka epal yang dilarutkan dalam air suam untuk mendapatkan hasil yang lebih berkesan.
Foto Kredit: popsugar.com.au
8. Bawang Putih
Antara cara menghilangkan ketumbit paling popular di kalangan orang lama adalah menggunakan bawang putih kerana ia dipercayai mengandungi ciri anti radang. Namun, cara ini akan memedihkan sedikit. Maka, tidak sesuai kalau dilakukan pada kanak-kanak.
Caranya, ambil seulas bawang putih dan guris sedikit bahagian hujungnya dengan pisau agar keluar jusnya. Sapukan pada kelopak mata yang berketumbit sebanyak 3 kali sehari. Ia dikatakan berkesan sekiranya bengkak ketumbit baru nak ‘naik’ dan belum membesar. Apa pun, berhati-hatilah dan pastikan kebersihan tetap diutamakan.
Foto Kredit: superselectos.com
Dapatkan Rawatan Doktor Jika Ia Berlarutan
Jika ia masih berlarutan, pastikan anda mendapatkan ubat krim antibiotik di farmasi atau klinik terutamanya jika anak kecil menunjukkan ketidakselesaan.
Yang penting, jangan cuba pecahkan ketumbit ini sendiri kerana ia boleh menyebabkan jangkitan merebak. Sementara itu, elakkan memakai sebarang ‘make-up’ pada bahagian mata atau ‘contact lense’ kerana ia boleh menyebabkan jangkitan bertambah teruk.


7 Tips Menghilangkan Kotoran Degil Pada Pakaian Anda. Mudah Sangat!

“Ish, dah lama aku rendam pun masih tak tanggal lagi kesannya. Takkanlah nak tunggu semalaman. Macam mana cara menghilangkan kotoran pada baju ni dengan cepat dan berkesan?”
Pelbagai kotoran boleh melekat pada pakaian kita sehari-hari. Kalau lambat dicuci, memang sukar ditanggalkan dan menjadi kotoran degil.

Sebenarnya, setiap jenis kotoran mempunyai cara tersendiri yang boleh memudahkan proses menanggalkannya.
Foto Kredit: masimpress.com

7 Cara Menghilangkan Kotoran Degil Pada Pakaian Anda
Ini cara menghilangkan kotoran pada baju dan pakaian yang amat praktikal untuk anda cuba.

1. Daki Leher
Tak kisahlah sama ada baju sekolah, baju kerja, atau baju suami. Kesan daki yang melekat pada kolar sememangnya menggelikan. Namun, ada rahsia yang sangat mudah untuk anda membersihkannya!
Caranya adalah dengan menggunakan syampu. Cuma tuangkan sedikit syampu (tak kisahlah jenama apa pun) dan gosokkan bahagian kolar baju anda dengan berhati-hati. Kemudian, bilas dan cuci baju seperti biasa. Kalau nak jimat, ambillah syampu-syampu percuma yang diberikan semasa anda berkunjung ke hotel. Walaupun kurang sesuai untuk rambut, tapi ia amat bagus untuk cucian!
Foto Kredit: kiwiservices.com
2. Tompokan Darah
Seterusnya, wanita mungkin lebih cenderung dengan masalah ini terutamanya apabila sedang menghadapi tempoh haid. Sekiranya ada kesan yang melekat pada seluar, lakukan langkah ini.
Basahkan bahagian yang terkena darah dan taburkan dengan sedikit garam. Kemudian, gosokkan bahagian tersebut dan anda akan mendapati kesan darah akan mula tertanggal. Ulangi langkah ini beberapa kali dan seterusnya cuci pakaian anda seperti biasa menggunakan sabun pencuci.
Foto Kredit: sleepsugar.com
3. Tumpahan Dakwat
Jika ada kesan dakwat, anda boleh menggunakan beberapa cara untuk menanggalkannya.
Pertama, ambil sedikit susu dan tuangkan ke atas kesan dakwat. Biarkan ia terendam seketika dan gunakan span untuk menggosoknya perlahan-lahan.
Cara kedua, anda boleh menggunakan ‘hairspray’ dengan menyemburkannya pada kesan tersebut. Biarkan beberapa ketika dan gosokkan dengan kain / tisu bersih. Ulangi proses ini hingga ia tertanggal sepenuh.
Foto Kredit: 17h43.com
4. Kesan Deodoran
Cuka akan membantu melembutkan pakaian sekaligus bertindak sebagai agen penghilang kesan deodoran yang kekuningan dan sedikit keras. Celupkan berus gigi terpakai dalam larutan cuka putih dan gosokkan kesan deodoran pada bawah lengan pakaian.
Jika pakaian anda berwarna gelap, taburkan ‘baking soda’ pada kesan deodoran sebelum menggunakan cuka seperti langkah di atas.
Kemudian, bilas pakaian dalam air hangat atau panas, sesuai dengan suhu tertinggi yang masih sesuai untuk jenis fabrik pakaian anda.
Foto Kredit: persil.com
5. Tanah / Lumpur
Jika anda menggosok lumpur semasa basah, ia mungkin akan menyebabkan kotoran semakin merebak. Maka, kesan tanah atau lumpur lebih mudah dibersihkan apabila ianya dibiarkan kering. Kemudian, tanggalkan sebanyak mana yang anda boleh ketika lumpur ini kering.
Cuci kesan selebihnya menggunakan sabun pencuci biasa dan bilas. Jika masih ada kesan kotoran, anda boleh cuba menggunakan sedikit cuka dalam cucian.
Jika terdapat kesan rumput, anda boleh membersihkannya menggunakan pes ubat gigi (bukan jenis gel) dan menggosoknya. Kemudian, bilas seperti biasa.
Foto Kredit: m.blog.naver.com
6. Minyak Hitam / Gris
Untuk menanggalkan kesan minyak hitam yang terlekat pada pakaian, mula-mula gunakan tisu untuk menyerap seberapa banyak kesan yang boleh.
Kemudian, taburkan sedikit tepung jagung atau bedak bayi di atas kesan tersebut. Biarkan seketika dan tanggalkannya semula (secara kering). Kemudian, titiskan beberapa titik sabun pencuci pinggan mangkuk ke atasnya dan beruskan hingga kesan minyak tanggal sepenuhnya.
Foto Kredit: lifecrust.com
7. Gula Getah
Kadang-kadang biasalah budak-budak suka makan gula getah dan buang merata-rata. Tahu-tahu dah terlekat pada baju / seluar. Jangan risau, ada cara menghilangkan kotoran ini dengan berkesan.
Mula-mula, cuba sejukkan pakaian tersebut sama ada dengan meletakkan ais pada kawasan tersebut atau meletakkan pakaian tersebut ke dalam ‘freezer’ menggunakan beg plastik bersih. Apabila gam telah mengeras, barulah anda boleh menanggalkan gula-gula getah dengan mudah. Ia tidak akan meninggalkan kesan pun!
Foto Kredit: youtube.com
Tak Ada Masalah Lagi!
Mudah bukan cara menghilangkan kotoran pada baju kesayangan anda? Semuanya hanya menggunakan bahan yang ada di rumah.
Jadi, tak perlu risau lagi walaupun mengenakan baju putih sebab anda dah tahu rahsianya.


Tips Hilangkan Tumit Merekah Dalam 5 Minit Guna 2 Bahan Dapur Je!

Tumit kaki merekah terjadi apabila kulit tumit yang terlalu kering dan kerap memakai kasut yang tidak sesuai. Jika tumit kaki mula merekah, nak pijak pun mesti terasa ngilu dan sakit. Lebih-lebih lagi jika tumit kaki mula berdarah dan terkena jangkitan bakteria. Jadi, wanita ini kongsi tips hilangkan rekahan pada tumit supaya kelihatan lebih bersih dan licin!
CANTIKKAN TUMIT KAKI
Tips tumit merekah bersinau dalam 5 minit hanya guna 2 barang je. Jangan duk pandang rendah tang tumit merekah. Tumit pun ada hak nak melawa, bergojes, ada skin haluih mulus bak muka ploles jugak. Yer korang, nampak tua bukan je pada paras rupa! Orang tengok kaki pun boleh kata kita tua. Bukan sorang je tapi ramai hat tegur kaki datin dah macam orang tua padahal umor baru 26. Malu sungguh! Datin berlapang dada nak share tips basmi masalah tumit merekah hanya guna barang kat dapur je. Mudah dan senang. Anak-anak tidur mommy-mommy boleh la belai-belai tumit.

GUNA BARANG DAPUR JE!

Guna limau nipis boleh, lemon pun boleh! Juga garam

Berus gigi murah guna bulu yang kasar, lepas limau dah lunyai gunakan berus pula.
MEMANG BERKESAN

Sebelum skrub gunakan limau nipis dan garam..

Hasil daripada berus gunakan limau dan garam. Memang menjadi!

https://media.siraplimau.com/2020/01/getfvid_30400443_194216498027992_1200570318465269760_n.mp4
Sumber: Siti Norshafika Amran


8 Cara Menghilangkan Mata Panda Dengan Cepat & Berkesan

“Alamak! Apahal mata aku jadi mata panda ni? Ish ni mesti sebab aku ‘stay up’ beberapa hari, layan drama Korea. Aduhai kan mata dah lebam macam kena tumbuk. Dahlah naik tren, mesti ramai yang perasan. Ish, ada ke cara menghilangkan mata panda ni dengan cepat?”
Memang panik kalau bangun pagi tengok cermin ada sahaja yang tak kena kat muka. Apatah lagi jika kena naik pengangkutan awam, mulalah rasa serba tak kena. Terasa seperti semua mata memandang.

Jangan panik! Ada penyelesaiannya.

8 Cara Menghilangkan Mata Panda Dengan Mudah & Pantas
Berikut cara menghilangkan mata panda dengan menggunakan bahan semulajadi yang mudah didapati di dapur anda. Pastinya dapat menghilangkan lengkungan hitam pada kadar segera.

1. Ubi kentang
Hiris ubi kentang dan sejukkan dalam peti sejuk selama lima minit.
Potong pada dua bahagian dan letakkan pada mata selama 15 hingga 20 minit.
Foto Kredit: exeterengineering.com
2. Susu
Ambil sedikit susu sejuk dan celup bebola kapas ke dalamnya.
Lekap pada mata selama 20 minit.
Foto Kredit: shutterstock.com
3. Minyak vitamin E
Tuang sedikit air sejuk dalam mangkuk dan titiskan sedikit minyak vitamin E.
Rendam kapas ke dalam campuran tadi dan letakkan di mata.
Foto Kredit: gentlebalancemassage.com
4. Timun
Hiris timun yang sudah disejukkan dalam peti ais dan letakkannya pada mata.
Timun adalah bahan yang terbaik untuk menghilangkan mata panda.

5. Uncang teh
Rendam uncang teh dalam air sejuk dan kemudian masukkan dalam peti sejuk seketika.
Selepas itu letakkan uncang pada mata selama 30 minit. Bilas muka selepas itu.
Foto Kredit: aljamila.com
6. Air sejuk
Sediakan empat sudu besi dan semangkuk air sejuk. Rendam sudu dalam air sejuk. Ambil dua sudu dan lekapkan pada mata.
Tukar sudu seterusnya sehingga hilang lebam di bawah mata.
Foto Kredit: wikihow.com
7. Telur
Asingkan putih telur dari kuning telur kemudian pukul putih telur perlahan-lahan.
Ambil berus dan sapukan putih telur tadi di bawah mata selama 20 minit dan bilas muka selepas itu.
Foto Kredit: berkleys.com
8. Air kosong
Banyakkan minum air kosong untuk mengelakkan mata cepat kering sehingga teradinya mata panda.
Foto Kredit: prevention.com
Berkesan dalam 20-30 minit!
Tiada masalah lagi jika anda sering kelihatan letih dan tidak bermaya.
Ubah penampilan dan anda juga akan rasa lebih yakin untuk berhadapan dengan orang ramai pada waktu awal pagi.
Ternyata, cara menghilangkan mata panda ini telah dicuba oleh ramai orang!


Cara Menghilangkan Migrain Dengan Cepat, Dalam 3 Minit Sahaja

Hanya mereka yang pernah mengalami migrain yang mengetahui kesakitan sebenar apabila diserang migrain. Amat sukar untuk melawan kesakitan ini kerana semua benda tidak jadi, walaupun cuma untuk melakukan tugas paling mudah.
Dan lebih teruk lagi jika kita mula mengambil ubat penahan sakit dengan kerap setiap kali migrain. Ini bukanlah satu perkara yang baik. Dikatakan selepas beberapa ketika, badan kita tidak lagi bertindakbalas dengan ubat penahan sakit. Ubat tahan sakit tidak akan membantu lagi.

Untuk alternatif yang selamat dan berkesan, apa kata cuba tips dan petua  berikut:
Cara menghilangkan migrain
Foto Kredit: healthylifeland.com

Bahan-bahan:

Sedikit kulit lemon
Jus perahan lemon
Garam Himalaya

Garam adalah baik untuk kesihatan anda kerana ia meningkatkan kadar serotonin yang khasiatnya dapat membuat sistem imun anda kuat.
Cara-cara:

Campurkan jus dua lemon dengan beberapa kulit lemon dalam mangkuk
Masukkan bersama-sama dengan kira-kira dua sudu besar garam Himalaya
Campur dalam segelas air
Cuba untuk minum semuanya dengan sekali teguk kerana rasanya yang tidak berapa sedap.

Dalam masa hanya beberapa minit selepas mengambil minuman ini, anda akan mendapati migrain anda hilang.
Kami tidak janji petua ini menjadi, cuma tidak salah mencuba bukan? Kalau ada yang sudah mencuba dan menjadi, sila beritahu kami juga!
*Jika anda mempunyai tekanan darah tinggi, ambil garam dalam kuantiti yang berpatutan
Sumber: healthylifeland.com